cyanic-selkie/wikianc huggingface dataset:
കോലാർ ജില്ല
ഇന്ത്യയിലെ കർണാടക സംസ്ഥാനത്തെ ഒരു ജില്ലയാണ് കോലാർ.) ജില്ലാ ആസ്ഥാനമാണ് കോലാർ. തെക്കൻ കർണാടകയിൽ സ്ഥിതി ചെയ്യുന്ന ഇത് സംസ്ഥാനത്തിന്റെ കിഴക്കേ അറ്റത്തുള്ള ജില്ലയാണ്. പടിഞ്ഞാറ് ബാംഗ്ലൂർ റൂറൽ ജില്ല, വടക്ക് ചിക്ബല്ലാപൂർ ജില്ല, കിഴക്ക് ആന്ധ്രാപ്രദേശിലെ ചിറ്റൂർ ജില്ല, തെക്ക് തമിഴ്‌നാട്ടിലെ കൃഷ്ണഗിരി ജില്ല എന്നിവയാണ് ജില്ലയെ ചുറ്റിപ്പറ്റിയുള്ളത്. 2001 ഫെബ്രുവരിൽ നഷ്ടം കാരണം അടച്ചുപൂട്ടുന്നത് വരെ ഇന്ത്യയുടെ സ്വർണ്ണ ഖനി എന്ന് ആയിരുന്നു കോലാർ അറിയപ്പെട്ടിരുന്നത്.  കോലാർ സ്വർണ്ണഖനി (കെ ജി എഫ് ) എന്നും അറിയപ്പെടുന്നു. കോലാർ സ്വർണ്ണഖനികൾ കണ്ടെത്തിയതിനെത്തുടർന്ന് ഈ ജില്ല ഇന്ത്യയുടെ "സുവർണ്ണഭൂമി" എന്നറിയപ്പെട്ടു. 2007 സെപ്റ്റംബർ 10 ന് ചിക്കബല്ലാപൂരിലെ പുതിയ ജില്ലയായി ഇത് വിഭജിക്കപ്പെട്ടു.
ടി.കെ. ജോസഫ്
ചരിത്ര പണ്ഡിതനും ഗവേഷകനും നിരവധി ചരിത്ര പുസ്തകങ്ങളുടെ രചയിതാവുമാണ് '''ടി.കെ. ജോസഫ്''' (1885-1963).
ജീവിതരേഖ
കൊല്ലവർഷം 1060 (1885) മിഥുനം 9-ാം തീയതി ചെങ്ങന്നൂരിലെ ഒരു പുരാതന ക്രിസ്ത്യൻ കുടുംബമായ തേരകത്ത് ജനിച്ചു. കോട്ടയം സി.എം.എസ്. കോളേജ്, തൃശ്ശി നാപ്പള്ളി സെന്റ് ജോസഫ്സ് കോളേജ്, തിരുവനന്തപുരം മഹാരാജാസ് കോളേജ് എന്നിവിടങ്ങളിൽ പഠിച്ച് അദ്ദേഹം ബി.എ., എൽ.ടി. പാസ്സായി. ഗവൺമെന്റ് സർവ്വീസിൽ 1914-ൽ അദ്ധ്യാപകനായി പ്രവേശിച്ചു. ഒടുവിൽ ഗവൺമെന്റ് അദ്ദേഹത്തെ യൂണിവേഴ്സിറ്റി പബ്ലിക്കേഷൻ വകുപ്പിൽ സൂപ്രണ്ടായി നിയമിച്ചു. യൂണിവേഴ്സിറ്റിയിൽനിന്നും പ്രസിദ്ധീകരിച്ചുകൊണ്ടിരുന്ന ജേർണൽ ഓഫ് ഇന്ത്യൻ ഹിസ്റ്ററി' എന്ന ത്രൈമാസികത്തിന്റെ പത്രാധിപ സമിതിയിൽ അദ്ദേഹം അംഗമായിരുന്നു.
കോലാർ ജില്ല
കർണാടകയുടെ തലസ്ഥാനമായ ബാംഗ്ലൂരിൽ നിന്നും 60 കി മി ദൂരത്തിൽ സ്ഥിതി ചെയ്യുന്ന നഗരമാണ് കോലാർ.
ടി.കെ. ജോസഫ്
ജീവിതരേഖ
നസ്രാണി ദീപിക, മലയാള മനോരമ, ഭാഷാപോഷിണി മുതലായ ആനുകാലിക പ്രസിദ്ധീകരണങ്ങളിൽ ധാരാളം കവിതകളും, സമസ്യാപൂരണങ്ങളും അദ്ദേഹം എഴുതി. ഗവേഷണമണ്ഡലത്തിൽ ശ്രദ്ധതിരിഞ്ഞതോടെ സാഹിത്യപരമായ ലേഖനങ്ങളുടെ രചന നിർത്തി. കൊല്ലത്തെ പുരാതന പള്ളി, കടമറ്റ ലിഖിതം, കൊച്ചിയിലെ പുരാണ വസ്തുക്കൾ, നിരണം കവികൾ, ക്നാനായിൽ തൊമ്മന്റെ ചെപ്പേട്, പാലിയും മലയാളവും, കടമറ്റം കുരിശ്, പറവൂർ പള്ളിയിലെ ലിഖിതം, കുറുവിലങ്ങാട് പള്ളി ലിഖിതം, മനുകുലാതിച്ച മംഗലം, വെളിനെല്ലൂരമ്പലം, ചേകോട്ടാശാൻ, കൊല്ലാടനെന്ന വൈദ്യൻ, മയ്യനാട്ടെ കുടുംബ ചരിത്രങ്ങൾ, നസ്രാണികൾുടെ ചെപ്പേടുകൾ, കടക്കരപ്പള്ളി, എന്നിവ അദ്ദേഹത്തിന്റെ മനോരമയിൽ പ്രസിദ്ധീകരിച്ച ലേഖനങ്ങളാണ്.
പുരാവസ്തു വകുപ്പോ ചരിത്രകാരന്മാരോ മുൻപു കണ്ടിട്ടില്ലാത്ത കടമറ്റം പാലവി കുരിശ്, കുറവിലങ്ങാട്ടു ലിഖിതം, ചേന്ദമംഗലം യൂദ ലിഖിതങ്ങൾ, കൊടുങ്ങല്ലൂർ വട്ടശ്ശേരിക്കല്ല്, തെക്കൻ പറവൂർ ദിനാരം, കുറമ്പനാടം ചീന നാണയം തുടങ്ങിയ പ്രധാന പൂർവവസ്തുക്കളെപ്പറ്റിയെല്ലാം ആദ്യ ലേഖനങ്ങൾ എഴുതിയത് ടി.കെ.ജോസഫായിരുന്നു.
കോലാർ ജില്ല
സ്വർണ്ണ ഖനികളിൽ പ്രകാശം എത്തിക്കുവാൻ വേണ്ടി ഇന്ത്യയിൽ തന്നെ ആദ്യത്തെ വൈദ്യത നിലയം ശിവനസമുദ്രയിൽ സ്ഥാപിക്കപ്പെട്ടത് ഒരു ചരിത്രമാണ്.
ചരിത്രപരമായും സാംസ്കാരികമായും  ഒരുകാലത്തു കർണാടകയിൽ തന്നെ മുൻപന്തിയിൽ നിന്നിരുന്ന സ്ഥലമാണ് കോലാർ. ബ്രിട്ടീഷ് ഭരണകാലത്തിന്റെ അവശേഷിപ്പുകൾ ഇന്നും ഇവിടെ ഉണ്ട് ലിറ്റിൽ ഇംഗ്ലണ്ട് എന്ന് അപരനാമം ഉള്ള സ്ഥലം പോലും അവിടെ ഉണ്ട്, ചില സ്ഥലങ്ങളുടെ പേരുകൾ ഇന്നും പണ്ട് ബ്രിട്ടീഷ്കാർ നൽകിയ പേരുകൾ തന്നെ ആണ്.
ടി.കെ. ജോസഫ്
ജീവിതരേഖ
മോഡേൺ റിവ്യൂ, ഇന്ത്യൻ ആന്റിക്വറി, ഏഷ്യാറ്റിക് സൊസൈറ്റി പേപ്പേഴ്‍സ്, ജേർണൽ ഓഫ് ഇന്ത്യൻ ഹിസ്റ്ററി തുടങ്ങിയ പ്രസിദ്ധീകരണങ്ങളിലും നിരവധി ലേഖനങ്ങൾ പ്രസിദ്ധീകരിച്ചു. മലയാള സാങ്കേതിക പദങ്ങളുടെ നിർമ്മാണത്തിൽ ഏ.ആർ. രാജരാജവർമ്മ, ഐ.സി. ചാക്കോ എന്നിവരുമായി സഹകരിച്ച് പ്രവർത്തിച്ചു. മലയാളലിപി പരിഷ്കരിക്കണമെന്ന ആശയത്തിന്റെ ഉപജ്ഞാതാക്കളിൽ ഒരാളായിരുന്നു അദ്ദേഹം. അനേകവർഷം അദ്ദേഹം പാഠ പുസ്തകക്കമ്മിറ്റിയിലും, പരീക്ഷാ ബോർഡിലും അംഗമായിരുന്നു.
തിരുവിതാംകൂർ യൂണിവേഴ്സിറ്റി പബ്ലിക്കേഷൻ ഡിപ്പാർട്ട്മെൻറിൽ സൂപ്രണ്ടായിരിക്കുമ്പോൾ റിട്ടയർ ചെയ്തു.
കോലാർ ജില്ല
ഒരുകാലത്തു പല സമീപനാടുകളിൽ  നിന്നും സ്വർണ്ണ ഖനികളിൽ ജോലിക്കായി കുടിയേറി പാർത്തവർ  ആണ് കോലാറിലെ ജനങ്ങളിൽ ബഹുഭൂരിപക്ഷവും
ആഴങ്ങളിൽ നിന്നുള്ള ഗംഗ എന്ന അർത്ഥമുള്ള അന്തരഗംഗ എന്ന മല ട്രെക്കിങ്ങിനു പേരുകേട്ട ഇടമാണ്, ആ മലയുടെ മുകളിൽ സ്ഥിതി ചെയ്യുന്ന ശിവന്റെ പേരിൽ ഉള്ള കാശി വിശ്വേശ്വര ക്ഷേത്രത്തിൽ ഉള്ള കുളത്തിൽ സ്ഥാപിച്ചിരിക്കുന്ന കാളയുടെ വായിൽ കൂടി വരുന്ന എല്ലാകാലത്തും വറ്റാതെ വരുന്ന  ജല ശ്രോതസ്സ് ഒരു അത്ഭുതമാണ്, ക്ഷേത്രത്തിന്റെ പിന്നിലായി ഉള്ള അന്തരാഗംഗ ഗുഹ  ഒരത്ഭുതമാണ്
ടി.കെ. ജോസഫ്
ജീവിതരേഖ
1963 മേയ് 8ാം തീയതി അന്തരിച്ചു.
പുറം കണ്ണികൾ
വർഗ്ഗം:കേരളത്തിലെ ചരിത്രകാരന്മാർ വർഗ്ഗം:1963-ൽ മരിച്ചവർ വർഗ്ഗം:മേയ് 8-ന് മരിച്ചവർ
കോലാർ ജില്ല
ഏഷ്യയിലെ എന്നാവില്ല ലോകത്തിലെ തന്നെ  ഏറ്റവും വലിയ ശിവലിംഗം സ്ഥാപിച്ചിരിക്കുന്ന കോടിലിംഗ്വേശ്വര ക്ഷേത്രവും സന്ദർശിക്കേണ്ട ഒരു സ്ഥലമാണ്, ഇവിടെ ഉള്ള ഒരുകോടി ശിവലിംഗങ്ങൾ എന്ന അർത്ഥത്തിൽ ആണ് കോടിലിംഗേശ്വര ക്ഷേത്രമെന്ന പേരുണ്ടായത്
ട്രക്കിങ്ങിനു പറ്റിയ മറ്റനേകം മലകളും സന്ദർശിക്കാൻ പറ്റിയ മനോഹരമായ സ്ഥലങ്ങളും കോലാറിൽ  ഉണ്ട്‌
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജില്ലകൾ വർഗ്ഗം:കർണ്ണാടകത്തിലെ ജില്ലകൾ വർഗ്ഗം:ബാംഗ്ലൂർ ഡിവിഷൻ
മുള്ളേഴ്സ് ഗിബ്ബൺ
ഗിബ്ബൺ കുടുംബമായ ഹൈലോബാറ്റിഡിയിലെ കുരങ്ങുകളുടെ ഒരു സ്പീഷീസാണ് ഗ്രേ ഗിബ്ബൺ എന്നും അറിയപ്പെടുന്ന മുള്ളേഴ്സ് ഗിബ്ബൺ (Hylobates muelleri). മിക്ക ഗിബ്ബൺ ഇനങ്ങളിൽ നിന്നും വ്യത്യസ്തമായി, മുള്ളേഴ്സ് ഗിബ്ബൺ ആൺ-പെൺ രൂപവ്യത്യാസം അതിന്റെ രോമങ്ങളുടെ നിറങ്ങളിൽ കാണിക്കുന്നില്ല. അതിന്റെ രോമങ്ങൾ ചാരനിറമോ അല്ലെങ്കിൽ ബ്രൗൺ നിറമോ ആണ്. മുഖത്തിനു ചുറ്റും തിളങ്ങുന്ന രോമങ്ങളുടെ ഒരു വലയം കാണപ്പെടുന്നു.
പുറം കണ്ണികൾ
വർഗ്ഗം:ഇന്തോനേഷ്യയിലെ സസ്തനികൾ വർഗ്ഗം:ബോർണിയോയിലെ സസ്തനികൾ
ദി ഒബ്രിയ ഗ്രൂപ്പ്
യുണൈറ്റഡ് സ്റ്റേറ്റ്സിൽ വനിതാ മെഡിക്കൽ ക്ലിനിക്കുകൾ നടത്തുന്ന 501(സി)(3) ലാഭേച്ഛയില്ലാതെ പ്രവർത്തിക്കുന്ന സ്ഥാപനമാണ് ഒബ്രിയ ഗ്രൂപ്പ്. അവർക്ക് 6 സംസ്ഥാനങ്ങളിലായി 18 ക്ലിനിക്കുകളുണ്ട്. ചാരിറ്റി നാവിഗേറ്റർ പ്രകാരം, ഒരു ചാരിറ്റി ഓർഗനൈസേഷൻ എന്ന നിലയിൽ അവർക്ക് 77 പാസിംഗ് സ്കോർ ഉണ്ട്.
ബെർത്ത് ചോയ്സ് ഹെൽത്ത് ക്ലിനിക്കുകൾ എന്ന പേരിലാണ് ഒബ്രിയ ഗ്രൂപ്പ് മുമ്പ് അറിയപ്പെട്ടിരുന്നത്.
ഫിർദോസി
ലഘുചിത്രം പേർഷ്യൻ മഹാകവിയായിരുന്നു അബു ഐ-ക്വസിം ഫിർദോസി തുസി എന്ന ഫിർദോസി.ഒരു കവി എഴുതിയ ലോകത്തിലെ ഏറ്റവും വലിയ ഇതിഹാസ കാവ്യമായ ഷാനാമയുടെ കർത്താവാണ്‌ ഇദ്ദേഹം.രാജാക്കന്മാരുടെ പുസ്തകം എന്നാണ്‌ ഷാനാമയുടെ അർഥം.മഹത്തായ ഇറാൻ സാമ്രാജ്യത്തിന്റെ ദേശീയ ഇതിഹാസ കാവ്യമാണിത്.പേർഷ്യൻ സാഹിത്യത്തിലെ ഏറ്റവും സ്വധീനം ചെലുത്തിയ വ്യക്തിയാണദ്ദേഹം .വാക്കുകളുടെ തമ്പുരാൻ എന്നും പേർഷ്യൻ ഭാഷയുടെ രക്ഷകൻ എന്നും ഇദ്ദേഹത്തെ വിശേഷിപ്പിക്കുന്നു.
ഫിർദോസിയുടെ ശവശരീരം തുസിലെ തന്റെ ഉദ്യാനത്തിൻ സംസ്ക്കരിചു.ഈ ശവകല്ലറ കാലപഴക്കത്തിൽ ജീർണിക്കുകയും 1928-1934 കാലഘട്ടത്തിൽ ഇറാനിലെ സൊസൈറ്റി ഫോർ ദി നാഷണൽ ഹെറിറ്റേജ് സംഘടന റീസ ഷയുടെ ഉത്തരവ് പ്രകാരം പുതുക്കി പണിതു.
പുറത്തേക്കുള്ള കണ്ണികൾ
വർഗ്ഗം:പേർഷ്യൻ കവികൾ വർഗ്ഗം:940-കളിൽ ജനിച്ചവർ വർഗ്ഗം:1020-കളിൽ മരിച്ചവർ
അളഗപ്പ ചെട്ടിയാർ
തമിഴ്നാട്ടിൽ നിന്നുള്ള ഒരു ഇന്ത്യൻ ബിസിനസുകാരനും സാമൂഹ്യപരിഷ്‌കർത്താവും വിദ്യാഭ്യാസ പ്രവർത്തകനുമായിരുന്നു അളഗപ്പ ചെട്ടിയാർ  (1909 ഏപ്രിൽ 6 - 1957 ഏപ്രിൽ 5). തൃശ്ശൂർ ജില്ലയിലെ അളഗപ്പ ടെക്സ്റ്റയിൽസ് സ്ഥാപകനാണ് അദ്ദേഹം. അതോടെ ആ ദേശം അളഗപ്പനഗർ എന്നറിയപ്പെട്ടു തുടങ്ങി. 1956 ൽ അദ്ദേഹത്തിന് പത്മഭൂഷൺ പുരസ്കാരം ലഭിച്ചു.
ആദ്യകാലജീവിതം
1909 ഏപ്രിൽ 6 ന് തമിഴ്നാട്ടിലെ ശിവഗംഗ ജില്ലയിൽ കോട്ടയൂർ എന്ന സ്ഥലത്താണ് ഡോ. ആർ.എം. അളഗപ്പ ചെട്ടിയാർ ജനിച്ചത്. രാമനാഥൻ ചെട്ടിയാർ, ഉമയാൽ അച്ചി ദമ്പതികളുടെ രണ്ടാമത്തെ മകനായിരുന്നു അദ്ദേഹം. പ്രാരംഭ വിദ്യാഭ്യാസം കാരക്കുടി ശ്രീ മീനാക്ഷി സുന്ദരേശ്വരാർ വിദ്യാശാല ഹൈസ്‌കൂളിൽ വെച്ചായിരുന്നു. പിന്നീട്‌ മദ്രാസ്‌ പ്രസിഡൻസി കോളേജിൽ അദ്ദേഹം എം.എ പൂർത്തിയായി. 1930 ൽ മദ്രാസിലെ പ്രസിഡൻസി കോളേജിൽ നിന്ന് 21 വയസ്സിൽ ഇംഗ്ലീഷ് സാഹിത്യത്തിൽ ബിരുദാനന്തരബിരുദം നേടി.
ബിരുദാനന്തര ബിരുദപഠനത്തിനു ശേഷം ഉപരിപഠനത്തിനായി ഇംഗ്ലണ്ടിലേക്ക് പോയ അദ്ദേഹം അവിടെ നിയമം പഠിക്കാൻ തുടങ്ങി. ലണ്ടനിലെ ചാർട്ടേഡ്‌ ബാങ്കിലെ ആദ്യത്തെ ഇന്ത്യൻ ട്രെയിനി ആയിരുന്നു അദ്ദേഹം.
അളഗപ്പ ടെക്സ്റ്റയിൽസ് കൊച്ചിൻ
1938 ൽ ആമ്പല്ലൂർ പ്രദേശത്ത് അളഗപ്പ ചെട്ടിയാർ സ്ഥാപിച്ച സ്ഥാപനമാണ് അളഗപ്പ ടെക്സ്റ്റയിൽസ് കൊച്ചിൻ (ലിമിറ്റഡ്) എന്ന കമ്പനി.
അവലംബങ്ങൾ
വർഗ്ഗം:1909-ൽ ജനിച്ചവർ വർഗ്ഗം:1957-ൽ മരിച്ചവർ
പുത്തൻപള്ളി മഖാം
കേരളത്തിലെ മലപ്പുറം ജില്ലയിലെ പൊന്നാനിക്കടുത്തുള്ള പെരുമ്പടപ്പിലുള്ള ഒരു തീർത്ഥാടന കേന്ദ്രമാണ് പുത്തൻപള്ളി. പ്രമുഖ പണ്ഡിതനും സൂഫിയുമായിരുന്ന കുഞ്ഞഹമ്മദ് മുസ്‌ലിയാരുടെ മഖ്‌ബറയാണ് ഇവിടെ നിലകൊള്ളുന്നത്. വർഷംതോറും ഇവിടെ ഉറൂസ് നടത്തിവരുന്നു. ഇവിടെ നിന്ന് ആളുകൾ വെള്ളം ശേഖരിച്ചും കൊണ്ടുപോകാറുണ്ട്. ആയിരക്കണക്കിന് തീർഥാടകരെ ആകർഷിക്കുന്ന ആണ്ടുനേർച്ച പെരുമ്പടപ്പ് പുത്തൻപള്ളിയിൽ നടക്കാറുണ്ട്. ആയിരക്കണക്കിനാളുകൾക്ക് ഇതോടൊനുബന്ധിച്ച് ഭക്ഷണം വിതരണം ചെയ്യാറുണ്ട്.
അവലംബം
വർഗ്ഗം:കേരളത്തിലെ തീർഥാടനകേന്ദ്രങ്ങൾ വർഗ്ഗം:മലപ്പുറം ജില്ലയിലെ മക്ബറകൾ വർഗ്ഗം:കേരളത്തിലെ മുസ്ലീം മക്ബറകൾ
ലൂസിഡ്‌ ഡ്രീം
വലത്ത്‌|ലഘുചിത്രം|287x287ബിന്ദു|[[Zhuang Zhou|Zhuangzi dreaming of a butterfly]] സ്വപ്നം കാണുകയാണെന്ന് സ്വപ്നത്തിൽ തന്നെ നിങ്ങൾ മനസ്സിലാക്കുന്നതിനെയാണ് ലൂസിഡ് ഡ്രീം എന്നു പറയുന്നത്. സ്വപ്നത്തിന്റെ മധ്യത്തിലാണ് ഇത്തരം സ്വപ്നങ്ങൾ ആരംഭിക്കുക. പറക്കുക മരിച്ച ഒരാളെ കാണുക പോലുള്ള അസാധാരണമായ കാര്യങ്ങൾ ശ്രദ്ധയിൽ പെടുമ്പോളാണ് ഇത് സംഭവിക്കുക. ലൂസിഡ്‌ ഡ്രീം സമയത്ത്, സ്വപ്ന കഥാപാത്രങ്ങൾ, ആഖ്യാനം, പരിസ്ഥിതി എന്നിവയിൽ സ്വപ്‌നം കാണുന്നയാൾക്ക് കുറച്ച് നിയന്ത്രണം നേടാം. എന്നിരുന്നാലും, ഒരു സ്വപ്നത്തെ ലൂസിഡ്‌ ഡ്രീം എന്ന് വിശേഷിപ്പിക്കാൻ ഇത് യഥാർത്ഥത്തിൽ ആവശ്യമില്ല.
സ്വപ്നനിയന്ത്രണവുമായി ലൂസിഡ് ഡ്രീമിനുള്ള ബന്ധം?
സ്വപ്നത്തെ നിയന്ത്രിക്കുന്നതിനെയാണ് ലൂസിഡ് ഡ്രീം എന്ന് പറഞ്ഞാൽ പൂർണ്ണമായും ശരിയല്ല.
ലുസിഡിറ്റിയിൽ നിങ്ങൾക്ക് ആവശ്യമുള്ളത്ര നിയന്ത്രണം നൽകാനാവും..ആവശ്യാനുസരണം വളരെ കുറച്ചോ അല്ലെങ്കിൽ മുഴുവനുമായോ.
ഇത് രണ്ട് രീതിയിൽ സംഭവിക്കാം. ഒന്ന് നിങ്ങൾ ഒരു സ്വപ്നം കാണുന്നു..ആ സ്വപ്നത്തിന്റെ ഒഴുക്കിൽ പോയിക്കൊണ്ടിരിക്കുമ്പോൾ ലൂസിഡിറ്റി സംഭവിക്കുകയും അസാധാരണമായ കാര്യങ്ങൾ ചെയ്യുകയും ചെയ്യുക..ഉദാഹരണം പറക്കണമെന്ന് ആഗ്രഹിച്ച് പറക്കുക.നടക്കുന്ന സ്വപ്നം സ്വപ്നമാണെന്ന് തിരിച്ചറിയുകയും അതോടൊപ്പം അതിൽ ആഗ്രഹിക്കുന്ന കാര്യങ്ങളും കൂട്ടിച്ചേർക്കുകയും ചെയ്യാം.
എല്ലാവരെയും വെടിവെച്ച് വീഴ്ത്തിയെങ്കിലും രണ്ട് പേരെ എത്ര ശ്രമിച്ചിട്ടും കൊല്ലാൻ പറ്റുന്നില്ല..അപ്പോൾ മറ്റൊരു കഥാപാത്രം ശക്തമായ ആയുധവുമായി എല്ലാവരെയും വീഴ്ത്തുന്നു.
സ്വപ്നത്തിലായിരിക്കുന്നവർ എന്തിന് കുറച്ച് കൂടി ശക്തമായ ആയുധം ഉപയോഗിക്കാൻ മടിക്കണം എന്നാണ് ആ കഥാപാത്രത്തിന്റെ ചോദ്യം.
അത് പോലെ എത്രത്തോളം ആത്മവിശ്വാസം ഉണ്ടോ അത്രത്തോളം സ്വപ്നത്തിന്റെ സാധ്യതകളെ നീട്ടിക്കൊണ്ടു പോകാം.
അവലംബം
Notes
കൂടുതൽ വായനയ്ക്ക്
വർഗ്ഗം:ഉറക്കം
ജാട്പുര
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജാട്പുര. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജാട്പുര സ്ഥിതിചെയ്യുന്നത്. ജാട്പുര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ജാട്പുര ൽ 344 വീടുകൾ ഉണ്ട്. ആകെ ജനസംഖ്യ 1810 ആണ്. ഇതിൽ 966 പുരുഷന്മാരും 844 സ്ത്രീകളും ഉൾപ്പെടുന്നു. ജാട്പുര ലെ സാക്ഷരതാ നിരക്ക് 70.06 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ജാട്പുര ലെ 6 വയസ്സിനു താഴെയുള്ള കുട്ടികളുടെ എണ്ണം 186 ആണ്. ഇത് ജാട്പുര ലെ ആകെ ജനസംഖ്യയുടെ 10.28 ശതമാനമാണ്.
ജാതി
ജാട്പുര ലെ 771 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
കേരളത്തിലെ പർവ്വതങ്ങളുടെ പട്ടിക
ഇന്ത്യൻ സംസ്ഥാനമായ കേരളത്തിലെ പർവ്വതങ്ങളുടെയും പർവ്വതനിരകളുടെയും പട്ടികയാണിത്. പർവ്വതങ്ങളുടെ ഉയരം അടിയിലാണ് കൊടുത്തിരിക്കുന്നത്.
* വർഗ്ഗം:കേരളവുമായി ബന്ധപ്പെട്ട പട്ടികകൾ
തിയോ പീറ്റേഴ്സ്
ഓട്ടിസം സ്പെക്ട്രം ഡിസോർഡേഴ്സിൽ വൈദഗ്ദ്ധ്യം നേടിയ ഒരു ബെൽജിയൻ ന്യൂറോ ലിംഗ്വിസ്റ്റായിരുന്നു തിയോ പീറ്റേഴ്സ് (ഡച്ച് ഉച്ചാരണം: [ˈteːoː ˈpeːtərs]; 11 മാർച്ച് 1943 - 2 മാർച്ച് 2018 ]) തന്റെ കരിയറിൽ "ഓട്ടിസത്തിന്റെ സംസ്കാരം" മനസ്സിലാക്കേണ്ടതിന്റെ പ്രാധാന്യത്തിന് അദ്ദേഹം ഊന്നൽ നൽകിയ അദ്ദേഹം, സ്പെക്ട്രത്തിലെ വ്യക്തികളുമായി പൂർണ്ണമായി സഹാനുഭൂതി പുലർത്തുക. ബെൽജിയത്തിലെ ആന്റ്‌വെർപ്പിലെ ഒപ്ലിഡിംഗ്‌സെൻട്രം ഓട്ടിസ്‌മെ (ഓട്ടിസം അല്ലെങ്കിൽ ഒസിഎയെക്കുറിച്ചുള്ള പരിശീലന കേന്ദ്രം) സ്ഥാപകനായിരുന്നു അദ്ദേഹം.
ജീവചരിത്രം
തിയോ പീറ്റേഴ്‌സ് തത്ത്വചിന്തയിലും സാഹിത്യത്തിലും (ലൂവെയ്ൻ യൂണിവേഴ്‌സിറ്റി), ന്യൂറോ ലിംഗ്വിസ്റ്റിക്‌സിൽ എംഎ (ബ്രസ്സൽസ് യൂണിവേഴ്‌സിറ്റി), ഹ്യൂമൻ കമ്മ്യൂണിക്കേഷനിൽ എംഎസ്‌സി (ലണ്ടൻ യൂണിവേഴ്‌സിറ്റി) എന്നിവയിൽ ലൈസൻസ് നേടി. കൂടാതെ ചാപ്പൽ ഹില്ലിലെ നോർത്ത് കരോലിന സർവകലാശാലയിലെ ടീച്ചിൽ അഫിലിയേറ്റ് ചെയ്‌തു. ഫ്ലെമിഷ് വിദ്യാഭ്യാസ മന്ത്രാലയം സ്പോൺസർ ചെയ്ത 1985 ലെ ഓട്ടിസം വിദ്യാഭ്യാസ പരീക്ഷണത്തിൽ പ്രൊഫഷണലുകളെ പരിശീലിപ്പിക്കുന്നതിന്റെ ചുമതല അദ്ദേഹത്തിനായിരുന്നു. ഓട്ടിസത്തെക്കുറിച്ചുള്ള ഫ്ലെമിഷ്-റഷ്യൻ പ്രോജക്റ്റ്, ഫ്ലെമിഷ്-ദക്ഷിണാഫ്രിക്കൻ പ്രോജക്റ്റ്, ഫ്ലെമിഷ്-പോളീഷ് ഓട്ടിസം പ്രോജക്റ്റ് എന്നിവയ്ക്കും മറ്റും പീറ്റേഴ്‌സ് ഉത്തരവാദിയായിരുന്നു. ബർമിംഗ്ഹാം സർവകലാശാലയുമായി സഹകരിച്ച് ഗ്ലെനിസ് ജോൺസും ഹ്യൂ മോർഗനും എഡിറ്റുചെയ്ത ഗുഡ് ഓട്ടിസം പ്രാക്ടീസിന്റെ അസോസിയേറ്റ് എഡിറ്ററും അദ്ദേഹം ആയിരുന്നു. ക്രിസ്റ്റഫർ ഗിൽബെർഗുമായി സഹകരിച്ച് 1980-ൽ ഓട്ടിസത്തെക്കുറിച്ച് സംസാരിക്കുന്നത്, ഓട്ടിസം: സൈദ്ധാന്തിക ധാരണ മുതൽ വിദ്യാഭ്യാസപരമായ ഇടപെടൽ വരെ, 1994-ൽ ഓട്ടിസം: മെഡിക്കൽ, വിദ്യാഭ്യാസ വശങ്ങൾ എന്നിവ ഉൾപ്പെടെ ഓട്ടിസത്തെക്കുറിച്ചുള്ള നിരവധി പുസ്തകങ്ങൾ പീറ്റേഴ്സ് പ്രസിദ്ധീകരിച്ചു.
ജിബ്രെയ്നി
ജിബ്രെയ്നി ഗ്നോം പണിയിടത്തിനായുണ്ടാക്കിയ ബുദ്ധി പരിശോധനാ ചലഞ്ച് ഉള്ള ഗെയിം ആണ്. ഇത് വിദ്യാഭ്യാസത്തിൽ ഉപയോഗിക്കാനായി രൂപകല്പന ചെയ്തതാണ്. C# ലാണ് ഈ ഗെയിം എഴുതപ്പെട്ടിട്ടുള്ളത്. പിന്നീട് മൈക്രോസോഫ്റ്റ് വിൻഡോസിൽ ഇത് ഷുഗർ ഗ്രാഫിക്കൽ സംവിധാനത്തിലേക്ക് പകർത്തിയെഴുതുകയാണ് ചെയ്തത്,
ഇത് താഴെപ്പറയുന്ന വിവിധ ബുദ്ധിപരിശോധനകൾ ഉൾപ്പെടുന്നു.
അവലംബം
വർഗ്ഗം:വിൻഡോസ് ഗെയിമുകൾ
ഭൗതിക അളവ്
ഭൗതിക അളവ് എന്നത് ഒരു അളവുകൊണ്ട് അളക്കാൻ കഴിയുന്ന phenomenon, body അല്ലെങ്കിൽ സംയുക്തം തുടങ്ങിയവയുടെ ഒരു ഭൗതികസ്വഭാവമാണ്.
അടിസ്ഥാന അളവുകൾ
അടിസ്ഥാന അളവുകൾ ഉപയോഗിച്ച് മറ്റ് അളവുകളെ സൂചിപ്പിക്കാം. ഇന്റർനാഷനൽ സിസ്റ്റം ഓഫ് ക്വാണ്ടിറ്റീസ് (ISQ)ന്റെ 7 അടിസ്ഥാന അളവുകളും, അവയോട് സാദൃശ്യമുള്ള എസ്. ഐ യൂണിറ്റുകളും ഏകകങ്ങളും താഴെ തന്നിരിക്കുന്ന പട്ടികയിൽ പട്ടികപ്പെടുത്തിയിരിക്കുന്നു. മറ്റ് സമ്പ്രദായങ്ങൾക്ക് വ്യത്യസ്ത എണ്ണം അടിസ്ഥാന അളവുകളുണ്ട് (ഉദാഹരണം: സി. ജി. എസ്, എം. കെ. എസ് എന്നീ യൂണിറ്റുകളുടെ സമ്പ്രദായങ്ങൾ)
അവലംബം
വർഗ്ഗം:ഭൗതികശാസ്ത്രം
പൂമാല (മാസിക)
കൊച്ചിയിലെ ജൂത പ്രമുഖരിൽ ഒരാളായിരുന്ന ഇ. ഏലിയാസ് പ്രസിദ്ധീകരിച്ചിരുന്ന മാസികയാണ് പൂമാല. ഭാരതത്തിലെ യഹൂദ ചരിത്രത്തിലേക്ക് വെളിച്ചം വീശിയിരുന്ന നിരവധി ലേഖനങ്ങൾ പ്രസിദ്ധീകരിക്കപ്പെട്ടു. യഹൂദ ജനതയുടെ ചരിത്രവും ആചാരവുമൊക്കെ സവിസ്തരം പ്രതിപാദിച്ചിരുന്ന മാസിക, സാഹിത്യവും കലയും സംസ്കാരവുമൊക്കെ കൈകാര്യം ചെയ്തിരുന്നു. എറണാകുളം മാർക്കറ്റ്‌ റോഡിൽ 1960-കളുടെ ആദ്യംവരെ ഈ പ്രസിദ്ധീകരണത്തിന്റെ ആസ്ഥാനമുണ്ടായിരുന്നു.
ഏലിയാസ് പിന്നീട് ഇസ്രയേലിലേക്ക്‌ കുടിയേറിയതോടെ പ്രസിദ്ധീകരണം നിലച്ചു. ഇസ്രയേലിലെ ‘പിറവ്’ ആഘാഷിക്കുന്നതിന്റെ ഭാഗമായി ഏലിയാസ് ഒരു ഇംഗ്ലീഷ് പുസ്തകവും പ്രസിദ്ധീകരിച്ചിരുന്നു. ഇന്ത്യയിലെ ജൂതരുടെ ചരിത്രത്തിലേക്ക്‌ കൂടുതൽ കടന്നുചെല്ലുന്ന ‘ജ്യൂസ് ഇൻ ഇന്ത്യ’ എന്ന പുസ്തകത്തിൽ ബോംബെയിലേയും കൊച്ചിയിലെയും ജൂതചരിത്രം വിവരിക്കുന്നുണ്ട്.
അവലംബം
വർഗ്ഗം:യഹൂദമതം വർഗ്ഗം:പ്രസിദ്ധീകരണം നിലച്ച മലയാളമാസികകൾ വർഗ്ഗം:യഹൂദ മാസികകൾ
ലസികാവ്യൂഹം
കശേരുക്കളിലെ രക്തചംക്രമണവ്യൂഹത്തിൻറെയും രോഗപ്രതിരോധവ്യവസ്ഥയുടെയും ഭാഗമായ അവയവ വ്യൂഹമാണ് ലിംഫറ്റിക് സിസ്റ്റം അല്ലെങ്കിൽ ലിംഫോയിഡ് സിസ്റ്റം എന്നും അറിയപ്പെടുന്ന ലസികാവ്യൂഹം. ലിംഫ്, ലിംഫറ്റിക് വെസൽസ്, ലിംഫ് നോഡുകൾ, ലിംഫറ്റിക് അല്ലെങ്കിൽ ലിംഫോയിഡ് അവയവങ്ങൾ, ലിംഫോയിഡ് ടിഷ്യുകൾ എന്നിവയുടെ ഒരു വലിയ ശൃംഖലയാലാണ് ഇത് നിർമ്മിച്ചിരിക്കുന്നത്. വെസലുകൾ ലിംഫ് എന്ന തെളിഞ്ഞ ദ്രാവകം ഹൃദയത്തിലേക്ക് വഹിക്കുന്നു (ലാറ്റിൻ പദമായ ലിംഫ ശുദ്ധജലത്തിന്റെ ദേവതയായ ലിംഫയെ സൂചിപ്പിക്കുന്നു).
കാർഡിയോവാസ്കുലർ സിസ്റ്റത്തിൽ നിന്ന് വ്യത്യസ്തമായി, ലിംഫറ്റിക് സിസ്റ്റം ഒരു സംവൃതവ്യൂഹമല്ല. മനുഷ്യ രക്തചംക്രമണവ്യൂഹം പ്രതിദിനം ശരാശരി 20 ലിറ്റർ രക്തം കാപ്പിലറി ഫിൽട്ടറേഷൻ വഴി പ്രോസസ്സ് ചെയ്യുന്നു. ഇത് രക്തത്തിൽ നിന്ന് പ്ലാസ്മയെ നീക്കംചെയ്യുന്നു. ഏകദേശം 17 ലിറ്റർ ഫിൽട്ടർ ചെയ്ത പ്ലാസ്മ നേരിട്ട് രക്തക്കുഴലുകളിലേക്ക് ആഗിരണം ചെയ്യപ്പെടുന്നു, ബാക്കി മൂന്ന് ലിറ്റർ ഇന്റർസ്റ്റീഷ്യൽ ദ്രാവകത്തിൽ അവശേഷിക്കുന്നു. ലിംഫറ്റിക് സിസ്റ്റത്തിന്റെ പ്രധാന പ്രവർത്തനങ്ങളിലൊന്ന് മിച്ചമായ ആ മൂന്ന് ലിറ്ററിന് രക്തത്തിലേക്ക് ഒരു ആക്സസറി റിട്ടേൺ റൂട്ട് നൽകുക എന്നതാണ്.
രോഗ പ്രതിരോധമാണ് മറ്റൊരു പ്രധാന പ്രവർത്തനം. രക്തത്തിലെ പ്ലാസ്മയുമായി വളരെ സാമ്യമുള്ളതാണ് ലിംഫ്, അതിൽ ബാക്ടീരിയ, പ്രോട്ടീൻ എന്നിവയ്ക്കൊപ്പം മാലിന്യ ഉൽ‌പന്നങ്ങളും സെല്ലുലാർ അവശിഷ്ടങ്ങളും അടങ്ങിയിരിക്കുന്നു. ലിംഫോസിന്റെ കോശങ്ങൾ കൂടുതലും ലിംഫോസൈറ്റുകളാണ്. അനുബന്ധ ലിംഫോയിഡ് അവയവങ്ങൾ ലിംഫോയിഡ് ടിഷ്യു ചേർന്നതാണ്, അവ ലിംഫോസൈറ്റ് ഉത്പാദനം അല്ലെങ്കിൽ ലിംഫോസൈറ്റ് സജീവമാക്കൽ എന്നിവയ്ക്കുള്ള ഇടമാണ്. ലസികാഗ്രന്ഥി (ഏറ്റവും കൂടുതൽ ലിംഫോസൈറ്റ് ഉള്ള ഇടം), പ്ലീഹ, തൈമസ്, ടോൺസിൽ എന്നിവ അതിലുണ്ട്. ലിംഫോ സൈറ്റുകൾ അസ്ഥി മജ്ജയിൽ ആണ് ഉണ്ടാകുന്നത്. പിന്തുണയ്ക്കായുള്ള സ്ട്രോമൽ സെല്ലുകൾ പോലുള്ള മറ്റ് കോശങ്ങളും ലിംഫോയിഡ് അവയവങ്ങളിൽ അടങ്ങിയിരിക്കുന്നു. മ്യൂക്കോസ-അസോസിയേറ്റഡ് ലിംഫോയിഡ് ടിഷ്യു (MALT) പോലുള്ള മ്യൂക്കോസകളുമായും ലിംഫോയിഡ് ടിഷ്യു ബന്ധപ്പെട്ടിരിക്കുന്നു.
രക്തത്തിൽ നിന്ന് ടിഷ്യൂകളിലേക്ക് കാപ്പിലറി ആക്ഷൻ വഴി ദ്രാവകം എത്തുന്നു. മാലിന്യ ഉൽ‌പന്നങ്ങൾ, ബാക്ടീരിയകൾ, കേടായ കോശങ്ങൾ എന്നിവ ദ്രാവകത്തിൽ ശേഖരിക്കുകയും, തുടർന്ന് അത് ലിംഫറ്റിക് കാപ്പിലറികളിലേക്കും ലിംഫറ്റിക് വെസ്സലുകളിലേക്കും ലിംഫായി ഒഴുകുന്നു. ലിംഫ് അനേകം ലിംഫ് നോഡുകളിലൂടെ കടന്നുപോയി അനാവശ്യ വസ്തുക്കളായ ബാക്ടീരിയകളും കേടായ കോശങ്ങളും ഫിൽട്ടർ ചെയ്യുന്നു. ലിംഫ് പിന്നീട് ലിംഫ് ഡക്ടുകൾ എന്നറിയപ്പെടുന്ന വളരെ വലിയ ലിംഫ് വെസ്സലുകളിലേക്ക് കടക്കുന്നു. വലത് ലിംഫറ്റിക് നാളം വലതുഭാഗത്ത് ഒഴുകുന്നു, തോറാസിക് ഡക്റ്റ് എന്നും അറിയപ്പെടുന്ന വലിയ ഇടത് ലിംഫറ്റിക് നാളം ഇടത് വശത്ത് ഒഴുകുന്നു. പേശികളുടെ സങ്കോചത്തിലൂടെയാണ് ലിംഫ് സിസ്റ്റത്തിലൂടെ ലിംഫ് നീങ്ങുന്നത്. ചില കശേരുക്കളിൽ, ലിംഫ് സിരകളിലേക്ക് ലിംഫ് പമ്പ് ചെയ്യുന്ന ഒരു ലിംഫ് ഹൃദയം ഉണ്ട്.
പതിനേഴാം നൂറ്റാണ്ടിൽ ഓലസ് റഡ്ബെക്കും തോമസ് ബാർത്തോളിനും സ്വതന്ത്രമായി ആണ് ലിംഫറ്റിക് സിസ്റ്റം ആദ്യമായി വിവരിച്ചത്.
ഘടന
ലഘുചിത്രം| ലിംഫറ്റിക് സിസ്റ്റത്തിലെ വെസ്സലുകളുടെയും അവയവങ്ങളുടെയും രേഖാചിത്രം ലിംഫറ്റിക് വെസ്സലുകൾ, ലിംഫോയിഡ് അവയവങ്ങൾ, ലിംഫോയിഡ് ടിഷ്യുകൾ, ലിംഫ് എന്നിവയുടെ ഒരു ശൃംഖലയാണ് ലിംഫറ്റിക് സിസ്റ്റത്തിൽ അടങ്ങിയിരിക്കുന്നത്.
പ്രാഥമിക ലിംഫോയിഡ് അവയവങ്ങൾ
തൈമസും അസ്തി മജ്ജയും ആണ് പ്രാഥമിക (അല്ലെങ്കിൽ കേന്ദ്ര) ലിംഫോയിഡ് അവയവങ്ങൾ. അവ ഇമ്മെച്വർ പ്രോജെനിറ്റർ സെല്ലുകളിൽ നിന്ന് ലിംഫോസൈറ്റുകൾ സൃഷ്ടിക്കുന്നു.
മജ്ജ
ടി കോശങ്ങളുടെ മുൻഗാമികളുടെ സൃഷ്ടിക്കും രോഗപ്രതിരോധവ്യവസ്ഥയുടെ പ്രധാന സെൽ തരങ്ങളായ ബി സെല്ലുകളുടെ ഉത്പാദനത്തിനും പക്വതയ്ക്കും അസ്ഥി മജ്ജ കാരണമാകുന്നു. അസ്ഥിമജ്ജയിൽ നിന്ന്, ബി സെല്ലുകൾ ഉടൻ തന്നെ രക്തചംക്രമണവ്യൂഹത്തിൽ ചേരുകയും രോഗകാരികളെ തേടി ദ്വിതീയ ലിംഫോയിഡ് അവയവങ്ങളിലേക്ക് പോകുകയും ചെയ്യുന്നു. ടി സെല്ലുകൾ അസ്ഥിമജ്ജയിൽ നിന്ന് തൈമസിലേക്ക് സഞ്ചരിക്കുന്നു, അവിടെ അവ കൂടുതൽ വികസിക്കുകയും പക്വത പ്രാപിക്കുകയും ചെയ്യുന്നു. പക്വതയുള്ള ടി സെല്ലുകൾ രോഗകാരികളെ തേടി ബി സെല്ലുകളിൽ ചേരുന്നു. മറ്റ് 95% ടി സെല്ലുകളും പ്രോഗ്രാം ചെയ്ത സെൽ മരണത്തിന്റെ ഒരു രൂപമായ അപ്പോപ്റ്റോസിസിന് വിധേയമാകുന്നു.
തൈമസ്
ഹെമറ്റോപോയിറ്റിക് പ്രോജെനിറ്റർ സെല്ലുകളിൽ നിന്നുള്ള ടി സെല്ലുകളുടെ വികാസത്തിന് തൈമസ് ഒരു പ്രേരണാ അന്തരീക്ഷം നൽകുന്നു. കൂടാതെ, തൈമിക് സ്ട്രോമൽ സെല്ലുകൾ ഒരു പ്രവർത്തനപരവും സെൽഫ് ടോളറൻസ് പുലർത്തുന്നതുമായ ടി സെൽ ശേഖരം തിരഞ്ഞെടുക്കാൻ അനുവദിക്കുന്നു. അതിനാൽ, തൈമസിന്റെ ഏറ്റവും പ്രധാനപ്പെട്ട റോളുകളിൽ ഒന്ന് കേന്ദ്ര ടോളറൻസിൻ്റെ പ്രേരണയാണ്.
ദ്വിതീയ ലിംഫോയിഡ് അവയവങ്ങൾ
ദ്വിതീയ (അല്ലെങ്കിൽ പെരിഫറൽ) ലിംഫോയിഡ് അവയവങ്ങൾ (SLO), അതിൽ ലിംഫ് നോഡുകളും പ്ലീഹയും ഉൾപ്പെടുന്നു, അവ മെച്വർ നൈവ് ലിംഫോസൈറ്റുകൾ നിലനിർത്തുകയും അഡാപ്റ്റീവ് രോഗപ്രതിരോധ പ്രതികരണം ആരംഭിക്കുകയും ചെയ്യുന്നു. ആന്റിജനുകൾ ലിംഫോസൈറ്റ് സജീവമാക്കുന്ന സ്ഥലങ്ങളാണ് പെരിഫറൽ ലിംഫോയിഡ് അവയവങ്ങൾ. സജീവമാക്കൽ ക്ലോണൽ വികാസത്തിലേക്കും അഫിനിറ്റി പക്വതയിലേക്കും നയിക്കുന്നു. മെച്വർ ലിംഫോസൈറ്റുകൾ രക്തത്തിനും പെരിഫറൽ ലിംഫോയിഡ് അവയവങ്ങൾക്കും ഇടയിൽ അവയുടെ പ്രത്യേക ആന്റിജനെ നേരിടുന്നതുവരെ പുനക്രമീകരിക്കുന്നു.
പ്ലീഹ
പ്ലീഹയുടെ പ്രധാന പ്രവർത്തനങ്ങൾ ഇവയാണ്:
തൈമസിനെപ്പോലെ, പ്ലീഹയ്ക്കും എഫെറന്റ് ലിംഫറ്റിക് പാത്രങ്ങൾ മാത്രമേയുള്ളൂ. ഹ്രസ്വമായ ആമാശയ ധമനിയും സ്പ്ലീനിക് ധമനിയും അതിന് രക്തം നൽകുന്നു. പെൻസിലിയറി റാഡിക്കിളുകൾ എന്നറിയപ്പെടുന്ന ധമനികളാൽ അങ്കുരണ കേന്ദ്രങ്ങൾ വിതരണം ചെയ്യുന്നു.
പ്രസവത്തിനു മുമ്പുള്ള വികാസത്തിന്റെ അഞ്ചാം മാസം വരെ, പ്ലീഹ ചുവന്ന രക്താണുക്കളെ സൃഷ്ടിക്കുന്നു; ജനനത്തിനു ശേഷം, അസ്ഥിമജ്ജ മാത്രമാണ് ഹെമറ്റോപോയിസിസിന് ഉത്തരവാദി. ഒരു പ്രധാന ലിംഫോയിഡ് അവയവവും റെറ്റിക്യുലോഎൻഡോതെലിയൽ സിസ്റ്റത്തിലെ ഒരു കേന്ദ്ര പ്ലെയറും എന്ന നിലയിൽ, പ്ലീഹ ലിംഫോസൈറ്റുകൾ ഉത്പാദിപ്പിക്കാനുള്ള കഴിവ് നിലനിർത്തുന്നു. പ്ലീഹ ചുവന്ന രക്താണുക്കളും ലിംഫോസൈറ്റുകളും സംഭരിക്കുന്നു. അടിയന്തര ഘട്ടങ്ങളിൽ സഹായിക്കാൻ ആവശ്യമായ രക്തകോശങ്ങൾ സംഭരിക്കാൻ ഇതിന് കഴിയും. 25% വരെ ലിംഫോസൈറ്റുകൾ എപ്പോൾ വേണമെങ്കിലും സൂക്ഷിക്കാം.
ലിംഫ് നോഡുകൾ
വലത്ത്‌|ലഘുചിത്രം|350x350ബിന്ദു| അഫെറന്റ്, എഫെറന്റ് ലിംഫറ്റിക് വെസലുകൾ കാണിക്കുന്ന ഒരു ലിംഫ് നോഡ് ലഘുചിത്രം|343x343ബിന്ദു|റീജിയണൽ ലിംഫ് നോഡുകൾ ലിംഫ് നോഡ് എന്നത് ലിംഫോയിഡ് ടിഷ്യുവിന്റെ ഒരു സംഘടിത ശേഖരമാണ്, അതിലൂടെ ലിംഫ് രക്തത്തിലേക്ക് മടങ്ങുന്നു. ലിംഫ് നോഡുകൾ ലിംഫറ്റിക് സിസ്റ്റത്തിന്റെ ഇടവേളകളിൽ സ്ഥിതിചെയ്യുന്നു. നിരവധി അഫെറന്റ് ലിംഫ് വെസലുകൾ ലിംഫ് കൊണ്ടുവരുന്നു, ഇത് ലിംഫ് നോഡിലെ പദാർത്ഥത്തിലൂടെ കടന്നുപോകുന്നു, തുടർന്ന് ഒരു എഫെറന്റ് ലിംഫ് വെസലാൽ പുറന്തള്ളപ്പെടുന്നു. മനുഷ്യശരീരത്തിലെ ഏകദേശം 800 ലിംഫ് നോഡുകളിൽ 300 എണ്ണം തലയിലും കഴുത്തിലുമാണ് സ്ഥിതി ചെയ്യുന്നത്. പലതും കക്ഷത്തിലും വയറിലും ഉള്ളതുപോലെ വിവിധ പ്രദേശങ്ങളിൽ കൂട്ടങ്ങളായി തിരിച്ചിരിക്കുന്നു. ലിംഫ് നോഡ് ക്ലസ്റ്ററുകൾ സാധാരണയായി കൈകാലുകളുടെ പ്രോക്സിമൽ അറ്റത്തും (ഞരമ്പ്, കക്ഷങ്ങൾ) കഴുത്തിലും കാണപ്പെടുന്നു, അവിടെ മുറിവുകളിൽ നിന്ന് രോഗകാരി മലിനീകരണം നിലനിർത്താൻ സാധ്യതയുള്ള ശരീരഭാഗങ്ങളിൽ നിന്ന് ലിംഫ് ശേഖരിക്കപ്പെടുന്നു. നെഞ്ച്, കഴുത്ത്, പെൽവിസ്, കക്ഷീയം, ഇൻഗ്വിനൽ മേഖല, കുടലിലെ രക്തക്കുഴലുകളുമായി ബന്ധപ്പെട്ട് മെഡിയസ്റ്റിനത്തിൽ ലിംഫ് നോഡുകൾ പ്രത്യേകിച്ച് ധാരാളം ഉണ്ട്.
ലിംഫ് ഫോളിക്കിൾ എന്നത് ലിംഫോസൈറ്റുകളുടെ സാന്ദ്രമായ ശേഖരമാണ്, ലിംഫ് നോഡിന്റെ പ്രവർത്തന നിലയ്ക്ക് അനുസൃതമായി അവയുടെ എണ്ണം, വലുപ്പം, കോൺഫിഗറേഷൻ എന്നിവ മാറുന്നു. ഉദാഹരണത്തിന്, ഒരു വിദേശ ആന്റിജൻ നേരിടുമ്പോൾ ഫോളിക്കിളുകൾ ഗണ്യമായി വികസിക്കുന്നു. ബി സെല്ലുകൾ അല്ലെങ്കിൽ ബി ലിംഫോസൈറ്റുകൾ തിരഞ്ഞെടുക്കുന്നത് ലിംഫ് നോഡുകളുടെ അണുകേന്ദ്രത്തിലാണ്.
ദ്വിതീയ ലിംഫോയിഡ് ടിഷ്യു വിദേശ അല്ലെങ്കിൽ മാറ്റം വരുത്തിയ തദ്ദേശീയ തന്മാത്രകൾക്ക് (ആന്റിജൻ) ലിംഫോസൈറ്റുകളുമായി ഇടപഴകുന്നതിനുള്ള അന്തരീക്ഷം നൽകുന്നു. ലിംഫ് നോഡുകൾ, ടോൺസിലുകളിലെ ലിംഫോയിഡ് ഫോളിക്കിളുകൾ, പേയേഴ്‌സ് പാച്ചുകൾ, പ്ലീഹ, അഡിനോയിഡുകൾ, ചർമ്മം മുതലായവ മ്യൂക്കോസയുമായി ബന്ധപ്പെട്ട ലിംഫോയിഡ് ടിഷ്യു (MALT) എന്നിവയാൽ ഇത് ഉദാഹരണമാണ്.
ദഹനനാളത്തിന്റെ ഭിത്തിയിൽ, അനുബന്ധത്തിന് വൻകുടലിനോട് സാമ്യമുള്ള മ്യൂക്കോസയുണ്ട്, എന്നാൽ ഇവിടെ അത് ലിംഫോസൈറ്റുകളാൽ ശക്തമായി ഇൻഫിൽട്രേറ്റ് ചെയ്യപ്പെടുന്നു.
ദ്വിതീയ ലിംഫോയിഡ് അവയവങ്ങൾ
ക്രോണിക് ഇൻഫെക്ഷൻ, ട്രാൻസ്പ്ലാൻറ് ചെയ്ത അവയവങ്ങൾ, ഗ്രാഫ്റ്റ് നിരസിക്കലിന് വിധേയമായ അവയവങ്ങൾ, ചില അർബുദങ്ങൾ, സ്വയം രോഗപ്രതിരോധ, സ്വയം രോഗപ്രതിരോധ സംബന്ധമായ രോഗങ്ങൾ എന്നിവ പോലുള്ള വിട്ടുമാറാത്ത വീക്കം ഉള്ള സ്ഥലങ്ങളിൽ പെരിഫറൽ ടിഷ്യൂകളിൽ രൂപം കൊള്ളുന്ന അസാധാരണ ലിംഫ് നോഡ് പോലുള്ള ഘടനകളാണ് ടെർഷ്യറി ലിംഫോയിഡ് അവയവങ്ങൾ (TLOs). സൈറ്റോകൈനുകൾ, ഹെമറ്റോപോയിറ്റിക് കോശങ്ങൾ എന്നിവയെ ആശ്രയിക്കുന്ന ഒന്റോജെനി സമയത്ത് ലിംഫോയിഡ് ടിഷ്യുകൾ രൂപം കൊള്ളുന്ന സാധാരണ പ്രക്രിയയിൽ നിന്ന് വ്യത്യസ്തമായി ടിഎൽഒകൾ നിയന്ത്രിക്കപ്പെടുന്നു, പക്ഷേ അതേ രാസ സന്ദേശവാഹകരുടെയും ഗ്രേഡിയന്റുകളുടെയും പ്രതികരണമായി ഇന്റർസ്റ്റീഷ്യൽ ദ്രാവകവും ഗതാഗത ലിംഫോസൈറ്റുകളും പുറന്തള്ളുന്നു. ടിഎൽഒകളിൽ സാധാരണഗതിയിൽ വളരെ കുറച്ച് ലിംഫോസൈറ്റുകൾ അടങ്ങിയിട്ടുണ്ട്, കൂടാതെ വീക്കം ഉണ്ടാക്കുന്ന ആന്റിജനുകളുമായി വെല്ലുവിളിക്കുമ്പോൾ മാത്രമേ പ്രതിരോധശേഷിയുള്ള പങ്ക് വഹിക്കുകയുള്ളൂ. രക്തത്തിൽ നിന്നും ലിംഫിൽ നിന്നും ലിംഫോസൈറ്റുകൾ ഇറക്കുമതി ചെയ്താണ് അവർ ഇത് നേടുന്നത്. ഫോളികുലാർ ഡെൻഡ്രിറ്റിക് സെല്ലുകളുടെ (FDCs) ഒരു ശൃംഖലയാൽ ചുറ്റപ്പെട്ട, TLO-കൾക്ക് പലപ്പോഴും സജീവമായ ഒരു അങ്കുരണ കേന്ദ്രമുണ്ട്.
ക്യാൻസറിനുള്ള പ്രതിരോധ പ്രതികരണത്തിൽ ടിഎൽഒകൾ ഒരു പ്രധാന പങ്ക് വഹിക്കുമെന്നും ഇമ്മ്യൂണോതെറാപ്പിയിൽ സാധ്യമായ പ്രത്യാഘാതങ്ങൾ ഉണ്ടാകുമെന്നും കരുതപ്പെടുന്നു. മെലനോമ, നോൺ-സ്മോൾ സെൽ ലംഗ് കാൻസർ, വൻകുടൽ കാൻസർ ( യിൽ അവലോകനം ചെയ്‌തത്), ഗ്ലിയോമ തുടങ്ങിയ നിരവധി കാൻസർ തരങ്ങളിലും അവ നിരീക്ഷിക്കപ്പെട്ടിട്ടുണ്ട്. ട്യൂമറുകൾക്ക് സമീപമുള്ള ടിഎൽഒകളുള്ള രോഗികൾക്ക് മെച്ചപ്പെട്ട രോഗനിർണയം ഉണ്ടാകും, ചില അർബുദങ്ങൾക്ക് നേരെ വിപരീതമാണ്. ഒരു സജീവ ജെർമിനൽ സെന്റർ അടങ്ങിയിരിക്കുന്ന TLO-കൾക്ക് ഒരു അങ്കുരണ കേന്ദ്രമില്ലാത്ത TLO-കളേക്കാൾ മികച്ച പ്രവചനമുണ്ട്. ഈ രോഗികൾ കൂടുതൽ കാലം ജീവിക്കാൻ പ്രവണത കാണിക്കുന്നത് ട്യൂമറിനെതിരായ പ്രതിരോധ പ്രതികരണമാണ്, ഇത് ടിഎൽഒകൾ മധ്യസ്ഥത വഹിക്കുന്നു. രോഗികളെ ഇമ്മ്യൂണോതെറാപ്പി ഉപയോഗിച്ച് ചികിത്സിക്കുമ്പോൾ TLO-കൾ ആന്റി ട്യൂമർ പ്രതികരണത്തെ പ്രോത്സാഹിപ്പിക്കും. തൃതീയ ലിംഫോയ്ഡ് ഘടനകൾ (TLS), എക്ടോപിക് ലിംഫോയിഡ് ഘടനകൾ (ELS) എന്നിങ്ങനെ പല തരത്തിൽ TLO-കളെ പരാമർശിച്ചിട്ടുണ്ട്. വൻകുടൽ കാൻസറുമായി ബന്ധപ്പെടുമ്പോൾ, അവയെ ക്രോൺസ് പോലുള്ള ലിംഫോയിഡ് പ്രതികരണം എന്ന് വിളിക്കുന്നു.
മറ്റ് ലിംഫോയ്ഡ് ടിഷ്യു
ലിംഫറ്റിക് സിസ്റ്റവുമായി ബന്ധപ്പെട്ട ലിംഫോയിഡ് ടിഷ്യു ശരീരത്തെ അണുബാധകളിൽ നിന്നും മുഴകളുടെ വ്യാപനത്തിൽ നിന്നും പ്രതിരോധിക്കുന്നതിൽ രോഗപ്രതിരോധ പ്രവർത്തനങ്ങളുമായി ബന്ധപ്പെട്ടിരിക്കുന്നു. വിവിധ തരം ല്യൂക്കോസൈറ്റുകൾ (വെളുത്ത രക്താണുക്കൾ) ഉള്ള റെറ്റിക്യുലാർ നാരുകളാൽ രൂപംകൊണ്ട ബന്ധിത ടിഷ്യു ഇതിൽ അടങ്ങിയിരിക്കുന്നു, അതിൽ കൂടുതലും ലിംഫോസൈറ്റുകൾ ഉൾക്കൊള്ളുന്നു, അതിലൂടെ ലിംഫ് കടന്നുപോകുന്നു. ലിംഫോസൈറ്റുകളാൽ നിബിഡമായി നിറഞ്ഞിരിക്കുന്ന ലിംഫോയിഡ് ടിഷ്യുവിന്റെ മേഖലകളെ ലിംഫോയിഡ് ഫോളിക്കിളുകൾ എന്ന് വിളിക്കുന്നു. ലിംഫോയിഡ് ടിഷ്യു ഒന്നുകിൽ ഘടനാപരമായി ലിംഫ് നോഡുകളായി ക്രമീകരിക്കാം അല്ലെങ്കിൽ മ്യൂക്കോസയുമായി ബന്ധപ്പെട്ട ലിംഫോയിഡ് ടിഷ്യു (MALT) എന്നറിയപ്പെടുന്ന അയഞ്ഞ സംഘടിത ലിംഫോയിഡ് ഫോളിക്കിളുകൾ അടങ്ങിയിരിക്കാം.
കേന്ദ്ര നാഡീവ്യൂഹത്തിൽ ലിംഫറ്റിക് വെസ്സലുകളും ഉണ്ട്. മെനിഞ്ചുകളുടെ അകത്തേക്കും പുറത്തേക്കും ടി സെൽ ഗേറ്റ്‌വേകൾക്കായി നടത്തിയ തിരച്ചിലിൽ, തലച്ചോറിന് ചുറ്റുമുള്ള മെംബ്രണിലേക്ക് ശരീരഘടനാപരമായി സംയോജിപ്പിച്ചിരിക്കുന്ന ഡ്യൂറൽ സൈനസുകളെ ഉൾക്കൊള്ളുന്ന പ്രവർത്തനപരമായ മെനിഞ്ചിയൽ ലിംഫറ്റിക് വെസലുകൾ കണ്ടെത്തി.
ലിംഫറ്റിക് വെസലുകൾ
ലഘുചിത്രം|350x350ബിന്ദു| ടിഷ്യു ഇടങ്ങളിൽ ലിംഫ് കാപ്പിലറികൾ ലിംഫ് വെസ്സലുകൾ എന്നും വിളിക്കപ്പെടുന്ന ലിംഫറ്റിക് വെസ്സലുകൾ, ശരീരത്തിന്റെ വിവിധ ഭാഗങ്ങൾക്കിടയിൽ ലിംഫ് ഒഴുകാൻ സഹായിക്കുന്ന നേർത്ത മതിലുകളുള്ള വെസ്സലുകൾ ആണ്. അവയിൽ ലിംഫ് കാപ്പിലറികളുടെ ട്യൂബുലാർ വെസ്സലുകളും വലിയ ശേഖരണ വെസ്സലുകളും ഉൾപ്പെടുന്നു - വലത് ലിംഫറ്റിക് ഡക്‌റ്റ്, തൊറാസിക് ഡക്‌റ്റ് (ഇടത് ലിംഫറ്റിക് ഡക്‌റ്റ്). ടിഷ്യൂകളിൽ നിന്ന് ഇന്റർസ്റ്റീഷ്യൽ ദ്രാവകം ആഗിരണം ചെയ്യുന്നതിന് ലിംഫ് കാപ്പിലറികൾ പ്രധാനമായും കാരണമാകുന്നു, അതേസമയം ലിംഫ് വെസ്സലുകൾ ആഗിരണം ചെയ്യപ്പെടുന്ന ദ്രാവകത്തെ വലിയ ശേഖരണ നാളങ്ങളിലേക്ക് മുന്നോട്ട് കൊണ്ടുപോകുന്നു, അവിടെ അത് ആത്യന്തികമായി സബ്ക്ലാവിയൻ സിരകളിലൊന്നിലൂടെ രക്തപ്രവാഹത്തിലേക്ക് മടങ്ങുന്നു.
ശരീര ദ്രാവകങ്ങളുടെ ബാലൻസ് നിലനിർത്തുന്നതിന് ലിംഫറ്റിക് സിസ്റ്റത്തിന്റെ ടിഷ്യുകൾ ഉത്തരവാദികളാണ്. അതിന്റെ കാപ്പിലറികളുടെ ശൃംഖലയും ലിംഫറ്റിക് വെസ്സലുകളും ശേഖരിക്കുന്നത് പ്രോട്ടീനുകൾക്കും ആന്റിജനുകൾക്കുമൊപ്പം അധിക ദ്രാവകം രക്തചംക്രമണ സംവിധാനത്തിലേക്ക് തിരികെ കൊണ്ടുപോകുന്നതിനും കാര്യക്ഷമമായി കൊണ്ടുപോകുന്നതിനും പ്രവർത്തിക്കുന്നു. വെസ്സലുകളിലെ നിരവധി ഇൻട്രാലുമിനൽ വാൽവുകൾ റിഫ്ലക്സ് ഇല്ലാതെ ലിംഫിന്റെ ഏകദിശ പ്രവാഹം ഉറപ്പാക്കുന്നു. രണ്ട് വാൽവ് സംവിധാനങ്ങൾ, ഒരു പ്രാഥമിക, ദ്വിതീയ വാൽവ് സിസ്റ്റം, ഈ ഏകദിശ പ്രവാഹം കൈവരിക്കാൻ ഉപയോഗിക്കുന്നു. കാപ്പിലറികളുടെ അറ്റത്തുള്ള വാൽവുകൾ പ്രാഥമിക വെസ്സലുകളിലേക്ക് ഏകപക്ഷീയമായ ഒഴുക്ക് അനുവദിക്കുന്നതിന് ആങ്കറിംഗ് ഫിലമെന്റുകൾക്കൊപ്പം പ്രത്യേക ജംഗ്ഷനുകൾ ഉപയോഗിക്കുന്നു. എന്നിരുന്നാലും, ശേഖരിക്കുന്ന ലിംഫറ്റിക്‌സ്, ഇൻട്രാലൂമിനൽ വാൽവുകളുടെയും ലിംഫറ്റിക് പേശി കോശങ്ങളുടെയും സംയുക്ത പ്രവർത്തനങ്ങളാൽ ലിംഫിനെ മുന്നോട്ട് കൊണ്ടുപോകാൻ പ്രവർത്തിക്കുന്നു.
വികസനം
ആദ്യം പ്രത്യക്ഷപ്പെടുന്ന ലിംഫ് സഞ്ചികൾ ആന്തരിക ജുഗുലാർ, സബ്ക്ലാവിയൻ സിരകളുടെ ജംഗ്ഷനിൽ ജോടിയാക്കിയ ജുഗുലാർ ലിംഫ് സഞ്ചികളാണ്.
ചില പ്ലെക്സസുകൾ അവയുടെ പ്രദേശങ്ങളിൽ ലിംഫറ്റിക് വെസ്സലുകൾ വലുതാക്കുകയും രൂപപ്പെടുകയും ചെയ്യുന്നു. ഓരോ ജുഗുലാർ ലിംഫ് സഞ്ചിയും അതിന്റെ ജുഗുലാർ സിരയുമായി ഒരു ബന്ധമെങ്കിലും നിലനിർത്തുന്നു, ഇടത് തൊറാസിക് നാളത്തിന്റെ മുകൾ ഭാഗത്തേക്ക് വികസിക്കുന്നു.
ആമാശയത്തിലെ ഡോർസൽ മെസെന്ററിയുടെ പാളികൾക്കിടയിലുള്ള മെസെൻചൈമൽ കോശങ്ങളിൽ നിന്നാണ് പ്ലീഹ വികസിക്കുന്നത്.
മൂന്നാമത്തെ ഫാരിങ്കൽ പൗച്ചിലെ വളർച്ചയായാണ് തൈമസ് ഉണ്ടാകുന്നത്.
പ്രവർത്തനം
ലിംഫറ്റിക് സിസ്റ്റത്തിന് പരസ്പരബന്ധിതമായ ഒന്നിലധികം പ്രവർത്തനങ്ങൾ ഉണ്ട്:
കൊഴുപ്പ് ആഗിരണം
ലഘുചിത്രം|280x280ബിന്ദു| ഭക്ഷണത്തിലെ പോഷകങ്ങൾ രക്തത്തിലേക്കും ലിംഫിലേക്കും ഇൻ്റെസ്റ്റിനൽ വിലി (ചിത്രത്തിൽ വളരെയധികം വലുതാക്കിയത്) വഴി ആഗിരണം ചെയ്യപ്പെടുന്നു. നീണ്ട ചെയിൻ [[ഫാറ്റി ആസിഡ്|ഫാറ്റി ആസിഡുകൾ (ചില മരുന്നുകൾ പോലെ കൊഴുപ്പ് ലയിക്കുന്ന മറ്റ് ലിപിഡുകളും) ലിംഫിലേക്ക് ആഗിരണം ചെയ്യപ്പെടുകയും കൈലോമൈക്രോണുകൾക്കുള്ളിൽ പൊതിഞ്ഞ് നീങ്ങുകയും ചെയ്യുന്നു. അവ ലിംഫറ്റിക് സിസ്റ്റത്തിന്റെ തൊറാസിക് നാളത്തിലൂടെ നീങ്ങുകയും ഒടുവിൽ ഇടത് സബ്ക്ലാവിയൻ സിര വഴി രക്തത്തിൽ പ്രവേശിക്കുകയും അങ്ങനെ കരളിന്റെ ആദ്യ-പാസ് മെറ്റബോളിസത്തെ പൂർണ്ണമായും മറികടക്കുകയും ചെയ്യുന്നു.]] ദഹനനാളത്തിന്റെ തുടക്കത്തിൽ, പ്രധാനമായും ചെറുകുടലിലാണ് ലാക്റ്റീലുകൾ എന്നറിയപ്പെടുന്ന ലിംഫ് വെസ്സലുകൾ കാണുന്നത്. ചെറുകുടലിൽ ആഗിരണം ചെയ്യപ്പെടുന്ന മറ്റ് മിക്ക പോഷകങ്ങളും പോർട്ടൽ വീനസ് സിസ്റ്റത്തിലൂടെ പോർട്ടൽ സിരയിലൂടെ കരളിലേക്ക് സംസ്ക്കരിക്കുന്നതിന് കൈമാറുമ്പോൾ, കൊഴുപ്പുകൾ (ലിപിഡുകൾ) ലിംഫറ്റിക് സിസ്റ്റത്തിലേക്ക് കടത്തി തൊറാസിക് വഴി രക്തചംക്രമണത്തിലേക്ക് കൊണ്ടുപോകുന്നു. ഇതിന് അപവാദങ്ങളുണ്ട്, ഉദാഹരണത്തിന് മീഡിയം ചെയിൻ ട്രൈഗ്ലിസറൈഡുകൾ ഗ്ലിസറോളിന്റെ ഫാറ്റി ആസിഡ് എസ്റ്ററുകളാണ്, അത് ജിഐ ട്രാക്റ്റിൽ നിന്ന് പോർട്ടൽ സിസ്റ്റത്തിലേക്ക് നിഷ്ക്രിയമായി വ്യാപിക്കുന്നു. ചെറുകുടലിലെ ലിംഫറ്റിക്സിൽ നിന്ന് ഉത്ഭവിക്കുന്ന സമ്പുഷ്ടമായ ലിംഫിനെ ചൈൽ എന്ന് വിളിക്കുന്നു. രക്തചംക്രമണവ്യൂഹത്തിലേക്ക് പുറത്തുവിടുന്ന പോഷകങ്ങൾ സിസ്റ്റമിക് രക്തചംക്രമണത്തിലൂടെ കടന്നുപോകുമ്പോൾ കരൾ പ്രോസസ്സ് ചെയ്യുന്നു.
രോഗപ്രതിരോധ പ്രവർത്തനം
ഒരു ആന്റിജൻ തിരിച്ചറിയുമ്പോൾ, കൂടുതൽ കോശങ്ങളുടെ സജീവമാക്കലും റിക്രൂട്ട്‌മെന്റും, ആന്റിബോഡികളുടെയും സൈറ്റോകൈനുകളുടെയും ഉത്പാദനം, മാക്രോഫേജുകൾ പോലുള്ള മറ്റ് രോഗപ്രതിരോധ കോശങ്ങളുടെ റിക്രൂട്ട്‌മെന്റ് എന്നിവ ഉൾപ്പെടുന്ന ഒരു ഇമ്മ്യൂണോളജിക്കൽ കാസ്‌കേഡ് ആരംഭിക്കുന്നു.
ക്ലിനിക്കൽ പ്രാധാന്യം
കാൻസർ രോഗനിർണയം, ചികിത്സ എന്നിവയിൽ വിവിധ അവയവങ്ങളുടെ ലിംഫറ്റിക് ഡ്രെയിനേജ് പഠനം പ്രധാനമാണ്. ലിംഫറ്റിക് സിസ്റ്റത്തിന് ശരീരത്തിലെ പല കോശങ്ങളുമായുള്ള അടുപ്പം കാരണം, മെറ്റാസ്റ്റാസിസ് എന്ന പ്രക്രിയയിൽ ശരീരത്തിന്റെ വിവിധ ഭാഗങ്ങൾക്കിടയിൽ ക്യാൻസർ കോശങ്ങളെ കൊണ്ടുപോകുന്നതിന് ഇത് ഉത്തരവാദിയാണ്. ഇടവിട്ടുള്ള ലിംഫ് നോഡുകൾക്ക് ക്യാൻസർ കോശങ്ങളെ കുടുക്കാൻ കഴിയും. കാൻസർ കോശങ്ങളെ നശിപ്പിക്കുന്നതിൽ അവ വിജയിച്ചില്ലെങ്കിൽ, നോഡുകൾ ദ്വിതീയ ട്യൂമറുകളുടെ സൈറ്റുകളായി മാറിയേക്കാം.
വലുപ്പം കൂടിയ ലിംഫ് നോഡുകൾ
ഒന്നോ അതിലധികമോ വലുപ്പം കൂടിയ ലിംഫ് നോഡുകൾ ലിംഫഡെനോപ്പതി എന്ന് അറിയപ്പെടുന്നു. ചെറിയ ഗ്രൂപ്പുകൾ അല്ലെങ്കിൽ വ്യക്തിഗതമായി വലുതായ ലിംഫ് നോഡുകൾ അണുബാധയ്‌ക്കോ വീക്കത്തിനോ എതിരായി പൊതുവെ പ്രതികരിക്കുന്നു. ഇതിനെ ലോക്കൽ ലിംഫഡെനോപ്പതി എന്ന് വിളിക്കുന്നു. ശരീരത്തിന്റെ വിവിധ ഭാഗങ്ങളിൽ നിരവധി ലിംഫ് നോഡുകൾ ഉൾപ്പെടുമ്പോൾ, ഇതിനെ ജനറലൈസ്ഡ് ലിംഫഡെനോപ്പതി എന്ന് വിളിക്കുന്നു. സാംക്രമിക മോണോ ന്യൂക്ലിയോസിസ്, ക്ഷയം, എച്ച്ഐവി തുടങ്ങിയ അണുബാധകൾ, എസ്എൽഇ, റൂമറ്റോയ്ഡ് ആർത്രൈറ്റിസ് തുടങ്ങിയ ബന്ധിത ടിഷ്യൂ രോഗങ്ങൾ, ലിംഫ് നോഡുകൾക്കുള്ളിലെ ടിഷ്യുവിന്റെ രണ്ട് അർബുദങ്ങൾ ഉൾപ്പെടെയുള്ള അർബുദങ്ങൾ, മറ്റ് ഭാഗങ്ങളിൽ നിന്നുള്ള കാൻസർ കോശങ്ങളുടെ മെറ്റാസ്റ്റാസിസ് എന്നിവ മൂലമാണ് ജനറലൈസ്ഡ് ലിംഫഡെനോപ്പതി ഉണ്ടാകുന്നത്.
ലിംഫെഡെമ
ലിംഫിന്റെ ശേഖരണം മൂലമുണ്ടാകുന്ന വീക്കമാണ് ലിംഫെഡിമ, ഇത് ലിംഫറ്റിക് സിസ്റ്റത്തിന് കേടുപാടുകൾ സംഭവിക്കുകയോ തകരാറുകൾ ഉണ്ടാകുകയോ ചെയ്താൽ സംഭവിക്കാം. സാധാരണയായി കൈകാലുകളെ ബാധിക്കുന്ന ഇത് മുഖം, കഴുത്ത്, ഉദരം എന്നിവയെയും ബാധിച്ചേക്കാം. ആനയുടെ കൈകാലുകളിലെ ചർമ്മത്തിന് സമാനമായ രൂപത്തിൽ ചർമ്മം കട്ടിയുള്ളതായിത്തീരും വിധം എലിഫെന്റിയാസിസ് എന്ന് വിളിക്കപ്പെടുന്ന ഒരു അങ്ങേയറ്റത്തെ അവസ്ഥയിലേക്ക് എഡിമ പുരോഗമിക്കുന്നു.
മിക്ക കേസുകളിലും കാരണങ്ങൾ അജ്ഞാതമാണ്. ചിലതിന് ഗുരുതരമായ അണുബാധയുടെ മുൻകാല ചരിത്രമുണ്ട്, സാധാരണയായി ലിംഫറ്റിക് ഫൈലേറിയസിസ് പോലുള്ള ഒരു പരാന്നഭോജി രോഗം മൂലമാണ് ഇത് സംഭവിക്കുന്നത്.
ലിംഫാൻജിയോമാറ്റോസിസ് എന്നത് ലിംഫറ്റിക് വെസ്സലുകളിൽ നിന്ന് രൂപം കൊള്ളുന്ന ഒന്നിലധികം സിസ്റ്റുകൾ അല്ലെങ്കിൽ മുറിവുകൾ ഉൾപ്പെടുന്ന ഒരു രോഗമാണ്.<sup class="noprint Inline-Template" style="white-space:nowrap;">]
കക്ഷത്തിലെ ലിംഫ് നോഡുകൾ ശസ്ത്രക്രിയയിലൂടെ നീക്കം ചെയ്തതിന് ശേഷവും ലിംഫെഡീമ സംഭവിക്കാം (മോശമായ ലിംഫറ്റിക് ഡ്രെയിനേജ് കാരണം കൈ വീർക്കുന്നതിന് കാരണമാകുന്നു) അല്ലെങ്കിൽ ഞരമ്പിൽ (കാലിന്റെ വീക്കത്തിന് കാരണമാകുന്നു). മാനുവൽ ലിംഫറ്റിക് ഡ്രെയിനേജ്, കംപ്രഷൻ വസ്ത്രങ്ങൾ എന്നിവ ഉപയോഗിച്ചാണ് പരമ്പരാഗത ചികിത്സ. ലിംഫെഡീമ ചികിത്സയ്ക്കുള്ള, ലിംഫാക്റ്റിൻ ഉബെനിമെക്സ്/ ബെസ്റ്റാറ്റിൻ എന്നീ രണ്ട് മരുന്നുകൾ ക്ലിനിക്കൽ പരീക്ഷണ ഘട്ടങ്ങളിലാണ്.
മാനുവൽ ലിംഫറ്റിക് ഡ്രെയിനേജിന്റെ ഫലങ്ങൾ ശാശ്വതമാണെന്ന് സൂചിപ്പിക്കുന്നതിന് തെളിവുകളൊന്നുമില്ല.
കാൻസർ
ലഘുചിത്രം| [[റീഡ് സ്റ്റേൺബർഗ് കോശം|റീഡ്-സ്റ്റെർൻബെർഗ് സെല്ലുകൾ .]] ലിംഫറ്റിക് സിസ്റ്റത്തിന്റെ കാൻസർ പ്രാഥമികമോ ദ്വിതീയമോ ആകാം. ലിംഫോമ, ലിംഫറ്റിക് ടിഷ്യുവിൽ നിന്ന് ഉണ്ടാകുന്ന ക്യാൻസറിനെ സൂചിപ്പിക്കുന്നു. ലിംഫോയ്ഡ് ലുക്കീമിയയും ലിംഫോമയും ഇപ്പോൾ ഒരേ തരത്തിലുള്ള കോശ വംശത്തിന്റെ മുഴകളായി കണക്കാക്കപ്പെടുന്നു. രക്തത്തിലോ മജ്ജയിലോ ഉള്ളപ്പോൾ അവയെ "ലുക്കീമിയ" എന്നും ലിംഫറ്റിക് ടിഷ്യുവിൽ "ലിംഫോമ" എന്നും വിളിക്കുന്നു. അവയെ ഒന്നിച്ചു "ലിംഫോയ്ഡ് മാലിഗ്നൻസി" എന്ന പേരിൽ പറയുന്നു.
ലിംഫോമയെ സാധാരണയായി ഹോഡ്ജ്കിൻ ലിംഫോമ അല്ലെങ്കിൽ നോൺ-ഹോഡ്ജ്കിൻ ലിംഫോമ എന്നാണ് കണക്കാക്കുന്നത്. മൈക്രോസ്കോപ്പിന് കീഴിൽ ദൃശ്യമാകുന്ന റീഡ്-സ്റ്റെർൻബെർഗ് സെൽ എന്ന് വിളിക്കപ്പെടുന്ന ഒരു പ്രത്യേക തരം സെല്ലാണ് ഹോഡ്ജ്കിൻ ലിംഫോമയുടെ സവിശേഷത. ഇത് എപ്‌സ്റ്റൈൻ-ബാർ വൈറസുമായുള്ള മുൻകാല അണുബാധയുമായി ബന്ധപ്പെട്ടിരിക്കുന്നു, സാധാരണയായി വേദനയില്ലാത്ത "റബ്ബറി" ലിംഫഡെനോപ്പതിക്ക് കാരണമാകുന്നു. കീമോതെറാപ്പിയിൽ സാധാരണയായി ABVD ഉൾപ്പെടുന്നു, കൂടാതെ റേഡിയോ തെറാപ്പിയും ഉൾപ്പെട്ടേക്കാം. നോൺ-ഹോഡ്ജ്കിൻ ലിംഫോമ എന്നത് ബി-കോശങ്ങളുടെയോ ടി-കോശങ്ങളുടെയോ വർദ്ധിച്ചുവരുന്ന വ്യാപനത്തിന്റെ സവിശേഷതയാണ്, ഇത് സാധാരണയായി ഹോഡ്ജ്കിൻ ലിംഫോമയേക്കാൾ പ്രായമായവരിലാണ് സംഭവിക്കുന്നത്. ഇത് ഉയർന്ന ഗ്രേഡാണോ താഴ്ന്ന ഗ്രേഡാണോ എന്നതനുസരിച്ച് ചികിത്സിക്കുന്നു.
മാരകമായ സോഫ്റ്റ് ടിഷ്യൂ ട്യൂമറായ ലിംഫാംഗിയോസാർകോമ, ലിംഫാംഗിയോമ ടർണർ സിൻഡ്രോമുമായി ബന്ധപ്പെട്ട് പതിവായി സംഭവിക്കുന്ന ഒരു ട്യൂമർ ആണ്. ശ്വാസകോശത്തിൽ സംഭവിക്കുന്ന ലിംഫറ്റിക്സിന്റെ സുഗമമായ പേശികളുടെ ഒരു ട്യൂമർ ആണ് ലിംഫാംഗിയോലിയോമിയോമാറ്റോസിസ്.
ലിംഫോയ്ഡ് ലൂക്കീമിയ മറ്റൊരു തരത്തിലുള്ള ക്യാൻസറാണ്, അവിടെ ഹോസ്റ്റിന് വ്യത്യസ്ത ലിംഫറ്റിക് കോശങ്ങൾ ഇല്ല.
ചരിത്രം
ബിസി അഞ്ചാം നൂറ്റാണ്ടിൽ ലിംഫറ്റിക് സിസ്റ്റത്തെക്കുറിച്ച് ആദ്യമായി പരാമർശിച്ച വ്യക്തികളിൽ ഒരാളാണ് ഹിപ്പോക്രാറ്റസ്. ഇൻ ജോയൻ്റ് സ് എന്ന തന്റെ കൃതിയിൽ, ഒരു വാക്യത്തിൽ ലിംഫ് നോഡുകളെ അദ്ദേഹം ചുരുക്കമായി പരാമർശിച്ചു. എഡി 1 മുതൽ 2 വരെ നൂറ്റാണ്ടുകളിൽ റോമൻ വൈദ്യനായ എഫെസസിലെ റൂഫസ്, കക്ഷീയ, ഇൻഗ്വിനൽ, മെസെന്ററിക് ലിംഫ് നോഡുകൾ, തൈമസ് എന്നിവ തിരിച്ചറിഞ്ഞു. ബിസി മൂന്നാം നൂറ്റാണ്ടിൽ അലക്സാണ്ട്രിയയിൽ താമസിച്ചിരുന്ന ഗ്രീക്ക് ശരീരശാസ്ത്രജ്ഞനായ ഹെറോഫിലോസ് ആണ് ലിംഫറ്റിക് വെസ്സലുകളെക്കുറിച്ചുള്ള ആദ്യത്തെ പരാമർശം നടത്തിയത്, എന്നാൽ അദ്ദേഹം അതിനെ "ലിംഫറ്റിക് സിരകൾ" എന്ന് തെറ്റായി നിഗമനം ചെയ്തു. റൂഫസിന്റെയും ഹെറോഫിലോസിന്റെയും കണ്ടെത്തലുകൾ ഗ്രീക്ക് വൈദ്യനായ ഗലേൻ കൂടുതൽ പ്രചരിപ്പിച്ചു, എഡി രണ്ടാം നൂറ്റാണ്ടിൽ കുരങ്ങുകളെയും പന്നികളെയും വിച്ഛേദിച്ച അദ്ദേഹം അവയുടെ ശരീരത്തിൽ നിരീക്ഷിച്ച ലാക്റ്റീലുകളും മെസെന്ററിക് ലിംഫ് നോഡുകളും വിവരിച്ചു.
പതിനാറാം നൂറ്റാണ്ടിന്റെ മധ്യത്തിൽ, ഗബ്രിയേൽ ഫാലോപ്പിയോ (ഫാലോപ്യൻ ട്യൂബുകളുടെ കണ്ടുപിടുത്തക്കാരൻ) ഇപ്പോൾ ലാക്റ്റീലുകൾ എന്നറിയപ്പെടുന്നവ "മഞ്ഞ ദ്രവ്യങ്ങൾ നിറഞ്ഞ കുടലിലൂടെ ഒഴുകുന്നത്" എന്നാണ് വിശേഷിപ്പിച്ചത്. ഏകദേശം 1563-ൽ ശരീരഘടനയിലെ പ്രൊഫസറായ ബാർട്ടലോമിയോ യൂസ്റ്റാച്ചി, കുതിരകളിലെ തൊറാസിക് ഡക്‌ടിനെ വെന ആൽബ തൊറാസിസ് എന്ന് വിശേഷിപ്പിച്ചു. 1622-ൽ ഗാസ്‌പെയർ അസെല്ലി എന്ന ഫിസിഷ്യൻ നായ്ക്കളുടെ കുടലിലെ ലിംഫറ്റിക് വെസലുകൾ തിരിച്ചറിയുകയും അവയെ വെന ആൽബെ എറ്റ് ലാക്റ്റേ എന്നും വിളിക്കുകയും ചെയ്തപ്പോൾ അടുത്ത മുന്നേറ്റം സംഭവിച്ചു. അവ ഇപ്പോൾ ലാക്‌റ്റീലുകൾ എന്നറിയപ്പെടുന്നു. അത് ഒരു തരം വെസൽ ആണ് എന്ന് അന്ന് വിശ്വസിച്ചിരുന്നതിനാൽ ലാക്‌റ്റീലുകളെ നാലാമത്തെ തരം വെസൽ എന്ന് വിളിച്ചിരുന്നു (മറ്റ് മൂന്നെണ്ണം ധമനിയും സിരയും നാഡിയുമാണ്). ലാക്റ്റീലുകൾ സിരകൾ വഴി ഒഴുകുന്നു എന ഗലേന്റെ വാദത്തെ നിരാകരിച്ച അദ്ദേഹം പക്ഷേ, ഗലേൻ പറഞ്ഞ പോലെ ലാക്റ്റീലുകൾ കരളിലേക്ക് കൈൽ കൊണ്ടുപോകുന്നുവെന്ന് അപ്പോഴും വിശ്വസിച്ചു. തൊറാസിക് ഡക്‌ടും അദ്ദേഹം തിരിച്ചറിഞ്ഞെങ്കിലും ലാക്‌റ്റീലുകളുമായുള്ള അതിന്റെ ബന്ധം ശ്രദ്ധിക്കുന്നതിൽ പരാജയപ്പെട്ടു. 1651-ൽ ജീൻ പെക്വെറ്റ് ആണ് ഈ ബന്ധം കണ്ടെത്തുന്നത്. ഒരു നായയുടെ ഹൃദയത്തിൽ ഒരു വെളുത്ത ദ്രാവകം രക്തത്തിൽ കലരുന്നത് കണ്ടെത്തി. അടിവയറ്റിലെ മർദ്ദം ചെലുത്തുമ്പോൾ ദ്രാവകത്തിന്റെ ഒഴുക്ക് വർദ്ധിച്ചതിനാൽ അത് കൈൽ ആയിരിക്കുമെന്ന് അദ്ദേഹം സംശയിച്ചു. അദ്ദേഹം ഈ ദ്രാവകം തൊറാസിക് ഡക്‌ടിലേക്ക് കടക്കുന്നതായും, തുടർന്ന് കൈൽ നിറഞ്ഞ സഞ്ചിയിലേക്ക് പോകുന്നതായും നിരീക്ഷിച്ചു. അതിനെ അദ്ദേഹം കൈലി റെസെപ്‌റ്റാകുലം എന്ന് വിളിച്ചു. ഇത് ഇപ്പോൾ സിസ്റ്റെർനെ കൈൽ എന്നറിയപ്പെടുന്നു; തുടർ അന്വേഷണങ്ങൾ, ലാക്‌റ്റീലുകളുടെ ഉള്ളടക്കം തൊറാസിക് ഡക്‌ട് വഴി വെനസ് സിസ്റ്റത്തിലേക്ക് പ്രവേശിക്കുന്നത് കണ്ടെത്തുന്നതിലേക്ക് നയിച്ചു. അങ്ങനെ, ലാക്റ്റീലുകൾ കരളിൽ അവസാനിക്കുന്നില്ലെന്ന് ബോധ്യപ്പെടുത്താൻ കഴിഞ്ഞു. അങ്ങനെ കൈൽ കരളിലേക്ക് ഒഴുകുന്നു എന്ന ഗലേന്റെ രണ്ടാമത്തെ ആശയം നിരാകരിക്കപ്പെട്ടു. 1647-ൽ ജൊഹാൻ വെസ്ലിംഗിയസ് മനുഷ്യരിലെ ലാക്റ്റീലുകളുടെ ആദ്യകാല രേഖാചിത്രങ്ങൾ വരച്ചു.
കരൾ, ഹൃദയം എന്നിവയിലൂടെ രക്തം പുതുതായി ഉൽപ്പാദിപ്പിക്കപ്പെടുന്നതിനുപകരം ശരീരത്തിലൂടെ രക്തചംക്രമണം നടക്കുന്നു എന്ന ആശയം ആദ്യം അംഗീകരിക്കപ്പെട്ടത് വില്യം ഹാർവിയുടെ കൃതികളുടെ ഫലമായാണ്. 1652-ൽ, സ്വീഡൻകാരനായ ഒലൗസ് റുഡ്ബെക്ക് (1630-1702) കരളിൽ വ്യക്തമായ ദ്രാവകം അടങ്ങിയ (വെളുത്തതല്ല) ചില സുതാര്യമായ വെസലുകൾ കണ്ടെത്തി, അതിനാൽ അവയ്ക്ക് ഹെപ്പാറ്റിക്കോ-അക്വസ് വെസ്സൽ എന്ന് പേരിട്ടു. അവ തൊറാസികിൽ ഒഴിയുന്നതായും അവയ്ക്ക് വാൽവുകളുണ്ടെന്നും അദ്ദേഹം മനസ്സിലാക്കി. സ്വീഡനിലെ ക്രിസ്റ്റീന രാജ്ഞിയുടെ രാജസഭയിൽ അദ്ദേഹം തന്റെ കണ്ടെത്തലുകൾ പ്രഖ്യാപിച്ചു, എന്നാൽ ഒരു വർഷത്തേക്ക് തന്റെ കണ്ടെത്തലുകൾ പ്രസിദ്ധീകരിച്ചില്ല. ഇടക്കാലത്ത് സമാനമായ കണ്ടെത്തലുകൾ പ്രസിദ്ധീകരിച്ച തോമസ് ബാർത്തോളിൻ അത്തരം വെസ്സലുകൾ കരളിൽ മാത്രമല്ല ശരീരത്തിൽ എല്ലായിടത്തും ഉണ്ടെന്ന് പ്രസിദ്ധീകരിച്ചു. അവയ്ക്ക് "ലിംഫറ്റിക് വെസ്സൽ" എന്ന് പേരിട്ടതും അദ്ദേഹമാണ്. ബാർത്തോലിന്റെ വിദ്യാർത്ഥികളിൽ ഒരാളായ മാർട്ടിൻ ബോഗ്ഡാൻ കോപ്പിയടി ആരോപണം ഉന്നയിച്ചത് റുഡ്ബെക്കും തമ്മിൽ കടുത്ത തർക്കത്തിന് കാരണമായി.
പതിനേഴാം നൂറ്റാണ്ട് വരെ വൈദ്യശാസ്ത്രത്തിൽ ഗലേന്റെ ആശയങ്ങൾ നിലനിന്നിരുന്നു. കുടൽ, ആമാശയം എന്നിവയുടെ അസുഖങ്ങളാൽ മലിനമായ കൈലിൽ നിന്ന് കരൾ രക്തം ഉത്പാദിപ്പിക്കപ്പെടുന്നുവെന്നും അതിൽ മറ്റ് അവയവങ്ങളാൽ വിവിധ സ്പിരിറ്റുകൾ ചേർത്തിട്ടുണ്ടെന്നും ഈ രക്തം ശരീരത്തിലെ എല്ലാ അവയവങ്ങളും വലിച്ചെടുക്കുന്നുവെന്നും ഗലേൻ കരുതി. ഈ സിദ്ധാന്തം രക്തം പലതവണ ഉൽപ്പാദിപ്പിക്കുകയും ആഗീരണം ചെയ്യപ്പെടുകയും ചെയ്യുമെന്ന് പറയുന്നു. പതിനേഴാം നൂറ്റാണ്ടിൽ പോലും അദ്ദേഹത്തിന്റെ ആശയങ്ങൾ ചില വൈദ്യന്മാർ പ്രതിരോധിച്ചു.
എഡിൻബർഗ് സർവകലാശാലയിലെ മെഡിക്കൽ സ്കൂളിലെ അലക്സാണ്ടർ മൺറോയാണ് ലിംഫറ്റിക് സിസ്റ്റത്തിന്റെ പ്രവർത്തനത്തെക്കുറിച്ച് ആദ്യമായി വിശദീകരിച്ചത്.
പദോൽപ്പത്തി
"വെള്ളം" എന്ന അർഥം വരുന്ന ക്ലാസിക്കൽ ലാറ്റിൻ പദമായ lymphaയിൽ നിന്നാണ് ലിംഫ് എന്ന വാക്ക് ഉത്ഭവിക്കുന്നത്.
ലിംഫ് ട്രാൻസ്പോർട്ടിംഗ് സിസ്റ്റത്തിന് ഉപയോഗിക്കുന്ന നാമവിശേഷണം ലിംഫറ്റിക് എന്നാണ്. ലിംഫോസൈറ്റുകൾ രൂപം കൊള്ളുന്ന ടിഷ്യൂകൾക്ക് ഉപയോഗിക്കുന്ന വിശേഷണം ലിംഫോയിഡ് എന്നാണ്. "ജലവുമായി ബന്ധിപ്പിച്ചിരിക്കുന്നു" എന്നർത്ഥം വരുന്ന lymphaticus എന്ന ലാറ്റിൻ വാക്കിൽ നിന്നാണ് ലിംഫറ്റിക് എന്ന പദം വന്നത്.
പുറം കണ്ണികൾ
വർഗ്ഗം:ജന്തുശരീരശാസ്ത്രം വർഗ്ഗം:ആൻജിയോളജി വർഗ്ഗം:ലസികാവ്യൂഹം
ജാപ്പനീസ് ലാക്വർവെയർ
മികച്ച അലങ്കാര കലകളുടെ വിപുലമായ ശ്രേണികളുള്ള ഒരു ജാപ്പനീസ് കരകൗശലവിദ്യയാണ് ലാക്വർവെയർ (漆器, ഷിക്കി). കാരണം ഉറുഷി-ഇ, പ്രിന്റുകൾ, ബുദ്ധപ്രതിമകൾ മുതൽ ഭക്ഷണത്തിനുള്ള ബെന്റോ ബോക്സുകൾ വരെയുള്ള വിവിധയിനം വസ്തുക്കളിൽ ലാക്വർ ഉപയോഗിച്ചിട്ടുണ്ട്.
വ്യത്യസ്ത ലാക്വർവെയറിൽ മാകി-ഇ (蒔絵) എന്ന അലങ്കാര സാങ്കേതികവിദ്യ ഉപയോഗിക്കുന്നതാണ് ജാപ്പനീസ് ലാക്വർവെയറിന്റെ സവിശേഷത. അതിൽ ലോഹപ്പൊടി വിതറി ലാക്കറിൽ ചേർക്കുന്നു. ജാപ്പനീസ് ചരിത്രത്തിലെ വിവിധ മാകി-ഇ ടെക്നിക്കുകളുടെ കണ്ടുപിടിത്തം കലാപരമായ ആവിഷ്കാരം വിപുലീകരിച്ചു. കൂടാതെ ഇൻറോ പോലുള്ള വിവിധ ഉപകരണങ്ങളും കലാസൃഷ്ടികളും വളരെ അലങ്കാരമാണ്.
ലാക്വർവെയറിനെ സൂചിപ്പിക്കാൻ ജാപ്പനീസ് ഭാഷയിൽ നിരവധി പദങ്ങൾ ഉപയോഗിക്കുന്നു. ഷിക്കി (漆器) എന്നാൽ ഏറ്റവും അക്ഷരാർത്ഥത്തിൽ "ലാക്വർ വെയർ" എന്നാണ് അർത്ഥമാക്കുന്നത്. അതേസമയം നൂറിമോണോ (塗物) എന്നാൽ "പൊതിഞ്ഞ വസ്തുക്കൾ" എന്നാണ് അർത്ഥമാക്കുന്നത്. ഉറുഷി-നൂരി (漆塗) എന്നാൽ "ലാക്വർ കോട്ടിംഗ്" എന്നാണ് അർത്ഥമാക്കുന്നത്.
മെക്സിക്കൻ സ്പാനിഷ് ഭാഷയിൽ ലാക്വർ എന്നർത്ഥം വരുന്ന "ജപ്പാനിംഗ്", "ഉറുഷിയോൾ", "മാക്" തുടങ്ങിയ ലാക്വർ അല്ലെങ്കിൽ ലാക്വർവെയറുമായി ബന്ധപ്പെട്ട പദങ്ങൾ ജാപ്പനീസ് ലാക്വർവെയറിൽ നിന്ന് ഉരുത്തിരിഞ്ഞതാണ്.
ജോമോൻ -ഇഡോ കാലഘട്ടം
ജപ്പാനിൽ 12,600 വർഷങ്ങൾക്ക് മുമ്പ് ജോമോൻ കാലഘട്ടത്തിൽ ലാക്വർ മരം നിലനിന്നിരുന്നുവെന്ന് സ്ഥിരീകരിച്ചിട്ടുണ്ട്. ടോറിഹാമ ഷെൽ മൗണ്ടിൽ കണ്ടെത്തിയ ലാക്വർ മരത്തിന്റെ റേഡിയോ ആക്ടീവ് കാർബൺ ഡേറ്റിംഗ് വഴി ഇത് സ്ഥിരീകരിച്ചു. 2011-ൽ കണ്ടെത്തിയ ലോകത്തിലെ ഏറ്റവും പഴക്കം ചെന്ന ലാക്വർ മരമാണിത്. ബിസി 7000-ൽ, ജോമോൻ കാലഘട്ടത്തിൽ ജപ്പാനിൽ ലാക്വർ ഉപയോഗിച്ചിരുന്നു. ഹോക്കൈഡോയിലെ കാകിനോഷിമ "ബി" ഉത്ഖനന സൈറ്റിൽ നിന്നാണ് ആദ്യകാല ലാക്വർവെയറിനുള്ള തെളിവുകൾ കണ്ടെത്തിയത്. ചുവന്ന നൂൽ കൊണ്ട് നെയ്ത ആഭരണങ്ങൾ പ്രാരംഭ ജോമോൻ കാലഘട്ടത്തിന്റെ ആദ്യ പകുതി മുതലുള്ള ഒരു കുഴിമാടത്തിൽ നിന്ന് കണ്ടെത്തി. കൂടാതെ, കാക്കിനോഷിമ "എ" ഉത്ഖനന സ്ഥലത്ത്, 3200 വർഷങ്ങൾക്ക് മുമ്പ് നിർമ്മിച്ച വെർമിലിയൻ ലാക്വർ കൊണ്ട് വരച്ച ഒരു മൺപാത്രം ഏതാണ്ട് പൂർണ്ണമായും കേടുപാടുകൾ കൂടാതെ കണ്ടെത്തി.
ലാക്വറിംഗ് സാങ്കേതികവിദ്യ ജോമോൻ കാലഘട്ടത്തിൽ കണ്ടുപിടിച്ചതാകാം. ഉറുഷി (വിഷം ഓക്ക് സ്രവം) ശുദ്ധീകരിക്കാൻ അവർ പഠിച്ചു. ഈ പ്രക്രിയയ്ക്ക് മാസങ്ങളെടുക്കും. അയൺ ഓക്സൈഡ് (കോൾകോതാർ), സിന്നബാർ (മെർക്കുറി സൾഫൈഡ്) എന്നിവ ചുവന്ന ലാക്വർ ഉത്പാദിപ്പിക്കാൻ ഉപയോഗിച്ചു. മൺപാത്രങ്ങളിലും വിവിധ തരം തടി ഇനങ്ങളിലും ലാക്വർ ഉപയോഗിച്ചു. ചില സന്ദർഭങ്ങളിൽ, മരിച്ചവരുടെ ശവസംസ്കാര വസ്‌ത്രങ്ങളും ലാക്‌വർ ചെയ്‌തിരുന്നു. ആദ്യകാല ജോമോൻ കാലഘട്ടത്തിൽ പല ലാക്വർ വസ്തുക്കളും പ്രത്യക്ഷപ്പെട്ടിട്ടുണ്ട്. ഇത് ജോമോൻ സംസ്കാരത്തിന്റെ സ്ഥാപിത ഭാഗമായിരുന്നുവെന്ന് സൂചിപ്പിക്കുന്നു. ജോമോൻ ലാക്വർ ചൈനീസ് സാങ്കേതിക വിദ്യകളിൽ നിന്ന് ഉരുത്തിരിഞ്ഞതാണോ അതോ സ്വതന്ത്രമായി കണ്ടുപിടിച്ചതാണോ എന്ന കാര്യത്തിൽ വിദഗ്ധർ ഭിന്നിച്ചു. ഉദാഹരണത്തിന്, മാർക്ക് ഹഡ്സൺ വിശ്വസിക്കുന്നത്, "ഒരിക്കൽ വിശ്വസിച്ചിരുന്നതുപോലെ ചൈനയിൽ നിന്ന് അവതരിപ്പിക്കപ്പെടുന്നതിന് പകരം ജപ്പാനിൽ ജോമോൻ ലാക്വർ സാങ്കേതികവിദ്യ സ്വതന്ത്രമായി വികസിപ്പിച്ചെടുത്തതാണ്".
പുരാതന ജാപ്പനീസ് ലാക്വർ വസ്തുക്കളുടെ മാസ്റ്റർപീസുകളിലൊന്നാണ് എഡി ഏഴാം നൂറ്റാണ്ടിന്റെ മധ്യത്തിൽ നിന്നുള്ള തമാമുഷി ദേവാലയം. ലാക്വർഡ് ഹിനോക്കി അല്ലെങ്കിൽ ജാപ്പനീസ് സൈപ്രസ്, കർപ്പൂര തടി എന്നിവ കൊണ്ടാണ് ഈ ദേവാലയം നിർമ്മിച്ചിരിക്കുന്നത്. സാധാരണയായി ഉറുഷി എന്ന് വിളിക്കപ്പെടുമ്പോൾ, പെയിന്റിംഗുകൾ ലിതാർജോടുകൂടിയ പെരില്ലാ (ഷിസോ) ഓയിൽ ഡെസിക്കന്റായി ഉപയോഗിച്ചുകൊണ്ട് ആദ്യകാല ഓയിൽ പെയിന്റിംഗായ മിറ്റ്സുഡ-ഇ എന്നറിയപ്പെടുന്ന സാങ്കേതികതയാണ് ഉപയോഗിക്കുന്നതെന്നാണ് മെയ്ജി കാലഘട്ടം മുതൽ ചില പണ്ഡിതന്മാർ വാദിക്കുന്നത്.
ജാപ്പനീസ് ചരിത്രത്തിലുടനീളം നിർമ്മിക്കപ്പെട്ട പല പരമ്പരാഗത കരകൌശലങ്ങളും വ്യാവസായിക കലകളും തുടക്കത്തിൽ ചൈനയെ സ്വാധീനിച്ചു. പിന്നീട് നൂറ്റാണ്ടുകളായി വിവിധ നാടൻ ശൈലിയിലുള്ള സ്വാധീനങ്ങളും നവീകരണങ്ങളും അനുഭവപ്പെട്ടു.
പുറംകണ്ണികൾ
വർഗ്ഗം:ജപ്പാനീസ് കണ്ടുപിടിത്തങ്ങൾ
ഓട്ടർ സിവെറ്റ്
തായ്ലാന്റ്, മലേഷ്യ, ഇൻഡോനേഷ്യ, ബ്രൂണൈ എന്നിവിടങ്ങളിൽ നിന്നുള്ള ഒരു അർദ്ധ ജലജീവിയാണ് ഓട്ടർ സിവെറ്റ് (Cynogale bennettii) കഴിഞ്ഞ മൂന്ന് തലമുറകളായി (ആയുസ്സ് 15 വർഷമായി കണക്കാക്കപ്പെടുന്നു), നേരിട്ട് ആവാസവ്യവസ്ഥ നശിക്കുന്നതിനാലും മറ്റ് ജല മലിനീകരണ പ്രശ്നങ്ങളാലും ജനസംഖ്യാ നിരക്ക് കുറയുന്നതു കാരണം ഇത് വംശനാശഭീഷണി നേരിട്ടുകൊണ്ടിരിക്കുന്നു.
ഇസബെല്ല ബീച്ചർ ഹൂക്കർ
അമേരിക്കൻ വോട്ടവകാശ പ്രസ്ഥാനത്തിലെ നേതാവും പ്രഭാഷകയും സാമൂഹിക പ്രവർത്തകയുമായിരുന്നു ഇസബെല്ല ബീച്ചർ ഹുക്കർ (ജീവിതകാലം: ഫെബ്രുവരി 22, 1822 - ജനുവരി 25, 1907).
ആദ്യകാലജീവിതം
കണക്റ്റിക്കട്ടിലെ ലിച്ച്ഫീൽഡിലാണ് ഇസബെല്ല ഹോംസ് ബീച്ചർ ജനിച്ചത്. ഹാരിയറ്റ് പോർട്ടറുടെയും റെവറന്റ് ലൈമാൻ ബീച്ചറിന്റെയും അഞ്ചാമത്തെ കുട്ടിയും രണ്ടാമത്തെ മകളുമായിരുന്നു. അവരുടെ പിതാവിനെ പുതിയ സഭകളിലേക്ക് വിളിച്ചതിനാൽ കുടുംബം ബോസ്റ്റണിലേക്കും തുടർന്ന് സിൻസിനാറ്റിയിലേക്കും പോയി. സിൻസിനാറ്റിയിൽ അവരുടെ അർദ്ധസഹോദരി കാതറൈന്റെ വെസ്റ്റേൺ ഫീമെയിൽ ഇൻസ്റ്റിറ്റ്യൂട്ടിൽ ചേർന്നു. ഇസബെല്ലയുടെ അമ്മ ഹാരിയറ്റ് മരിച്ച് അധികം താമസിയാതെ 1837 ലെ പരിഭ്രാന്തിയിൽ വെസ്റ്റേൺ ഫീമെയ്ൽ ഇൻസ്റ്റിറ്റ്യൂട്ട് അടച്ചു. പിന്നീട്, പതിനഞ്ചാമത്തെ വയസ്സിൽ അവരുടെ സഹോദരി കാതറിൻ സ്ഥാപിച്ച ആദ്യത്തെ വിദ്യാലയം ഹാർട്ട്ഫോർഡ് ഫീമെയ്ൽ സെമിനാരിയിൽ സ്കൂൾ പഠനത്തിനായി അവർ കണക്റ്റിക്കട്ടിലേക്ക് മടങ്ങി.
ഹാർട്ട്ഫോർഡിൽ പഠിക്കുമ്പോൾ, സ്ഥാപിത കണക്റ്റിക്കട്ട് കുടുംബത്തിലെ യുവ അഭിഭാഷകനായ ജോൺ ഹുക്കറിനെ ഇസബെല്ല കണ്ടുമുട്ടി. 1841 ൽ അവർ വിവാഹിതരായി. ഇസബെല്ല തുടർന്നുള്ള ഇരുപത്തിയഞ്ച് വർഷങ്ങളിൽ ഭൂരിഭാഗവും അവരുടെ മൂന്ന് മക്കളെ വളർത്താനായി ചിലവഴിച്ചു. ജോൺ വിവാഹത്തിന് പരിഷ്കരണ മനോഭാവം കൊണ്ടുവന്നു. അവരുടെ വിവാഹത്തിന് തൊട്ടുമുമ്പ്, ജോൺ തന്റെ ഉന്മൂലനവാദ അനുഭാവം അറിയിച്ചു. ഇസബെല്ല തന്റെ ഭർത്താവിന്റെ നിലപാടിനെ ഉടൻ അംഗീകരിച്ചില്ല. പക്ഷേ അവർ ക്രമേണ അടിമത്ത വിരുദ്ധ ലക്ഷ്യത്തിലേക്ക് പരിവർത്തനം ചെയ്തു. 1850 കളിൽ ഉടനീളം ഇസബെല്ല ഉന്മൂലന വാദത്തെ പിന്തുണച്ചു. എന്നാൽ അവരുടെ പ്രാഥമിക പ്രവർത്തനം മാതൃത്വമായിരുന്നു. ഗാർഹികതയോടുള്ള ഈ ആദ്യകാല പ്രവണതകൾ അവരുടെ സഹോദരി കാതറിൻറെ തത്ത്വചിന്തയുടെ സ്വാധീനമായിരുന്നു. ഹുക്കർ കുടുംബം 1853-ൽ ഹാർട്ട്ഫോർഡിലേക്ക് താമസം മാറുകയും ഫ്രാൻസിസ്, എലിസബത്ത് ഗില്ലറ്റ് എന്നിവരോടൊപ്പം ഭൂമി വാങ്ങുകയും ചെയ്തു. ഇത് നൂക്ക് ഫാം ലിറ്റററി കോളനിയായി മാറുന്ന ആദ്യ ഹോംസ്റ്റേഡുകൾക്ക് രൂപം നൽകി.
ആക്ടിവിസം
ആഭ്യന്തരയുദ്ധത്തെത്തുടർന്ന്, "സ്ത്രീകൾ രാഷ്ട്രീയത്തിന്റെ ധാർമ്മിക നിലവാരം ഉയർത്തുകയും മാതൃത്വ ജ്ഞാനം കൊണ്ടുവരികയും ചെയ്യും" എന്ന ആശയത്തെ അടിസ്ഥാനമാക്കി, "സ്ത്രീകളുടെ വോട്ടവകാശത്തെക്കുറിച്ച് ഒരു മകൾക്കുള്ള അമ്മയുടെ കത്ത്" ഒപ്പിടാത്ത വിഭജിക്കപ്പെട്ട സ്ത്രീ പ്രസ്ഥാനത്തിലേക്ക് ഇസബെല്ല ശ്രദ്ധാപൂർവം കടന്നുവന്നു. "സ്ത്രീകൾ രാഷ്ട്രീയത്തിന്റെ ധാർമ്മിക നിലവാരം ഉയർത്തുകയും ഗവൺമെന്റിന്റെ കാര്യങ്ങളിൽ മാതൃത്വപരമായ ജ്ഞാനം കൊണ്ടുവരുകയും ചെയ്യും" എന്ന ആശയത്തെ ആശ്രയിച്ചു.." ഇസബെല്ല ആദ്യം ന്യൂയോർക്കിലും ബോസ്റ്റണിലും നടന്ന ഏതാനും സ്ത്രീകളുടെ അവകാശ കൺവെൻഷനുകളിൽ പങ്കെടുക്കുകയും ന്യൂ ഇംഗ്ലണ്ട് വിമൻ സഫ്‌റേജ് അസോസിയേഷന്റെ സ്ഥാപകത്തിൽ പങ്കെടുക്കുകയും ചെയ്തു. തുടർന്ന്, കണക്റ്റിക്കട്ട് വിമൻ അസോസിയേഷനും സൊസൈറ്റി ഫോർ ദ സ്റ്റഡി ഓഫ് പൊളിറ്റിക്കൽ സയൻസും സ്ഥാപിച്ചുകൊണ്ട് ഹാർട്ട്ഫോർഡിലെ തന്റെ സുഹൃത്തുക്കൾക്കും അയൽക്കാർക്കും അവൾ തന്റെ ഉദ്ദേശ്യങ്ങൾ അറിയിച്ചു ഇസബെല്ല കണക്റ്റിക്കട്ട് ജനറൽ അസംബ്ലിക്ക് ഒരു നിവേദനം നൽകി. ഭർത്താവിന്റെ നിയമസഹായത്തോടെ, വിവാഹിതരായ സ്ത്രീകൾക്ക് സ്വത്തവകാശം നൽകുന്ന ഒരു ബിൽ അവർ എഴുതി അവതരിപ്പിച്ചു. ബിൽ നിരസിക്കപ്പെട്ടു, പക്ഷേ 1877-ൽ പാസാക്കുന്നതുവരെ അവൾ എല്ലാ വർഷവും അത് വീണ്ടും അവതരിപ്പിച്ചു.
1870-ഓടെ, ഇസബെല്ല ബീച്ചർ ഹുക്കർ തന്റെ ആദ്യ സ്പീക്കിംഗ് ടൂറിൽ തന്നെ മധ്യ-പടിഞ്ഞാറൻ പ്രദേശങ്ങളിലുടനീളം സഫ്രജിസ്റ്റ് പ്രസ്ഥാനത്തിന്റെ പൂർണ്ണ സ്വിംഗിലായിരുന്നു. 1871-ലെ വാഷിംഗ്ടൺ കൺവെൻഷൻ വോട്ടവകാശത്തിനായുള്ള തയ്യാറെടുപ്പിലായിരുന്നു ഇത്. ഒരു പ്രശ്നത്തെ ചുറ്റിപ്പറ്റിയുള്ള കൺവെൻഷൻ കെട്ടിപ്പടുക്കുന്നതിലൂടെ, ഭിന്നിച്ച സ്ത്രീകളുടെ പ്രസ്ഥാനത്തെ വീണ്ടും ഒന്നിപ്പിക്കാൻ കഴിയുമെന്ന് ഇസബെല്ല കരുതി. ഇസബെല്ല താൻ കണ്ട സാഹചര്യം വിവരിച്ചുകൊണ്ട് അജണ്ട നിശ്ചയിച്ചു, ഭരണഘടന സ്ത്രീകൾക്ക് പൗരത്വം നൽകുന്ന ഒരു വീക്ഷണം, സ്ത്രീകളുടെ വോട്ടവകാശം ഒരു നിർണ്ണായക ഇടപാടായി മാറുന്നതിന് ഈ വസ്തുത കോൺഗ്രസ് തിരിച്ചറിയേണ്ടതുണ്ട്. ഈ കൺവെൻഷൻ കോൺഗ്രസിന്റെ വാതിൽക്കൽ വനിതാ പ്രസ്ഥാനത്തെ എത്തിച്ചു, ആദ്യമായി കോൺഗ്രസ് വനിതാ പ്രവർത്തകരോട് കേൾവിയോടെ പ്രതികരിച്ചു. വിക്ടോറിയ വുഡ്‌ഹൾ ഹൗസ് ജുഡീഷ്യറി കമ്മിറ്റിയുടെ അവതരണത്തിന് നേതൃത്വം നൽകി, ഇസബെല്ല പിന്തുടർന്നു; അവർ ഇരുവരും കൺവെൻഷന്റെ വാദം അവതരിപ്പിച്ചു.
പുറംകണ്ണികൾ
വർഗ്ഗം:1822-ൽ ജനിച്ചവർ വർഗ്ഗം:1907-ൽ മരിച്ചവർ വർഗ്ഗം:അമേരിക്കൻ അടിമത്ത നിരോധന പ്രവർത്തകർ
ഇന്ത്യൻ മയിൽ
ഫെസന്റ് കുടുബത്തിൽപ്പെട്ടതും വിവിധവർണ്ണങ്ങളിലുള്ള തുവലുകളുള്ളതുമായ ഒരു വലിയ പക്ഷിയാണ് ഇന്ത്യൻ മയിൽ അല്ലെങ്കിൽ നീലമയിൽ (പാവോ ക്രിസ്റ്റേറ്റസ് :Pavo cristatus) എന്നറിയപ്പെടുന്നത്. ദക്ഷിണേഷ്യയിലാണ് ഇത് കാണപ്പെടുന്നത്. ലോകത്തിലെ വിവിധ ഭാഗങ്ങളിൽ ഈ പക്ഷിയെ മനുഷ്യർ എത്തിച്ചിട്ടുണ്ട്. ലിനേയസ് 1758-ലാണ് ഈ പക്ഷിയെ ആദ്യമായി വർഗ്ഗീകരിച്ചത്. പാവോ ക്രിസ്റ്റേറ്റസ് എന്ന പേര് ഇപ്പോഴും ഉപയോഗ‌ത്തിലുണ്ട്. ആൺ മയിൽ നീലനിറത്തോടുകൂടിയതും വിശറിപോലുള്ള തൂവലുകൾ വാലിലുള്ളതുമാണ്. വാലിലെ തൂവലുകളിൽ കണ്ണുകൾ പോലുള്ള പാറ്റേൺ കാണാവുന്നതാണ്. ഇണചേരുന്ന കാല‌ത്ത് ആൺ മയിലുകൾ ഈ തൂവലുകൾ വിടർത്തി പ്രദർശിപ്പിക്കും. പെൺമയിലിന് ഇ‌ത്തരം ഭംഗിയുള്ള വാൽ തൂവലുകളില്ല. പെൺ മയിലുകളുടെ കഴുത്തിന്റെ താഴെ ഭാഗത്ത് പച്ച നിറമാണ്. തൂവലുകൾക്ക് ബ്രൗൺ നിറമാണുള്ളത്. ധാന്യങ്ങൾ, പഴങ്ങൾ, പാമ്പുകൾ, ചെറിയ എലികൾ എന്നിവയാണ് ആഹാരം. ഉച്ചത്തിലുള്ള ശബ്ദം കാരണം ഇവയെ കണ്ടുപിടിക്കാൻ എളുപ്പമാണ്. അടിക്കാടുകളിലൂടെ ഓടി രക്ഷപെടുന്നതാണ് പറക്കുന്നതിനേക്കാൾ ഇവയ്ക്ക് താല്പര്യം. ഇന്ത്യൻ പുരാണങ്ങളിലും ഗ്രീക്ക് മിഥോളജിയിലും ഇവയെപ്പറ്റി പരാമർശമുണ്ട്. മയിൽ ഇന്ത്യയുടെ ദേശീയപക്ഷിയുമാണ്. ഈ പക്ഷിയെ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (ഐ.യു.സി.എൻ.)  ഏറ്റവും കുറവ് ആശങ്കയുണ്ടാക്കുന്ന വിഭാഗത്തിലാണ് പെടുത്തിയിരിക്കുന്നത്. ആധുനിക എബ്രായ ഭാഷയിൽ മയിൽ എന്ന വാക്ക് "തവാസ്"എന്നാണ്.
പുറത്തേയ്ക്കുള്ള കണ്ണികൾ
വർഗ്ഗം:പാവോ (ജീനസ്സ്) വർഗ്ഗം:ഇന്ത്യയിലെ പക്ഷികൾ വർഗ്ഗം:ഏഷ്യയിലെ പക്ഷികൾ വർഗ്ഗം:ഭൂട്ടാനിലെ പക്ഷികൾ വർഗ്ഗം:നേപ്പാളിലെ പക്ഷികൾ വർഗ്ഗം:പാകിസ്താനിലെ പക്ഷികൾ വർഗ്ഗം:ശ്രീലങ്കയിലെ പക്ഷികൾ വർഗ്ഗം:ഇന്ത്യയുടെ ദേശീയ പ്രതീകങ്ങൾ വർഗ്ഗം:കേരളത്തിലെ പക്ഷികൾ
നേരിക്കൺ (സിനിമ)
1981 -ൽ പുറത്തിറങ്ങിയ ഒരു തമിഴ് ചലച്ചിത്രമാണ് നേരിക്കൺ. എസ്. ബി. മുത്തുരാമൻ സംവിധാനം ചെയ്ത ചിത്രത്തിൽ രജനികാന്ത്, സരിത തുടങ്ങി നിരവധി പേർ അഭിനയിക്കുന്നു.
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
ശ്രീലങ്കയുടെ ചരിത്രം
ശ്രീലങ്കയുടെ ചരിത്രം സമീപത്തു സ്ഥിതിചെയ്യുന്നkatta fans of dd and meenakshi ഇന്ത്യൻ ഉപഭൂദ ദഖണ്ഡത്തിന്റെയും അയൽപ്രദേശങ്ങളായ ദക്ഷിണേഷ്യ, തെക്ക് കിഴക്കൻ ഏഷ്യ, ഇന്ത്യൻ മ] വിവേഹാസസമുദ്രം സാധ എന്ന ചരിത്രവുമായി കെട്ടുപിണഞ്ഞു കിടക്കുന്നു. ഇവിടെ നിന്നും ലഭിച്ച ഏറ്റവും പുരാടതനകാലത്തെ ഫോസിലുകൾ 35,000 വർഷങ്ങൾക്ക് മുമ്പ് ഇവിടെ ജീവിച്ചിരുന്ന ബലൻഗോഡ മനുഷ്യന്റെതാണ് (Balang yeaoda Man). ശ്രീലങ്കയിലെ രാജവംശത്തെ അധികരിച്ച് പാലി ഭാഷയിൽ എ Ohഴുതപ്പെട്ട ഇതിഹാസകാവ്യങ്ങളായ മഹാവംശം, (Mahavamsa) ദീപവംശ, കുലവംശ (Culavamsa) എന്നിവയിൽനിന്ന് എ.ഡി. മൂന്നാം ശതകം മുതലുള്ള ചരിത്രത്തെക്കുറിച്ച് അറിയാൻ കഴിയുന്നു.
പൗരാണിക ചരിത്രം
35,000 വർഷങ്ങൾക്ക് മുമ്പ് ശ്രീലങ്കയിൽ ജീവിച്ചിരുന്ന ബലൻഗോഡ മനുഷ്യർ വേട്ടയാടി ഉപജീവനം കഴിക്കുന്നവരായിരുന്നു. ബടഡൊംബലിന ഫ-ഹിയൻ ഗുഹകളിൽ ബലൻഗോഡ സംസ്കാരവുമായി ബന്ധപ്പെട്ട ശിലാ ഉപകരണങ്ങൾ കണ്ടെത്തിയിട്ടുണ്ട്. ശ്രീലങ്കയുടെ വടക്കും, തെക്കുകിഴക്കുഭാഗത്തുമുള്ള വിദൂരമായ കാടുകളിൽ ജീവിച്ചിരുന്ന വെദ്ധാ വംശജർ ആദിമനിവാസികളുടെ പിൻതലമുറക്കാരാണന്നു കരുതപ്പെടുന്നു.
ലിഖിത ചരിത്രം
ബി.സി.ആറാം നൂറ്റാണ്ടു മുതൽ ഇന്ത്യയിൽ നിന്നുള്ള ഇന്തോ- ആര്യൻ ജനസമൂഹം കുടിയേറാൻ തുടങ്ങിയതോടെയാണ് ശ്രീലങ്കയുടെ ലിഖിത ചരിത്രം തുടങ്ങുന്നത്. കറുവപ്പട്ട (Cinnamon) യുടെ ജൻമദേശം ശ്രീലങ്കയാണന്നു കരുതപ്പെടുന്നു. ബി.സി. 1500-ൽ ശ്രീലങ്കയിൽ നിന്നും കറുവപ്പട്ട ഈജിപ്തിലേക്ക് എത്തിയിരുന്നു.